<iframe src="https://www.irekia.euskadi.eus/eu/embed/videos?flv_video=2012%2F07%2F18%2Fzabaleta_upv%2Fzabaleta_incorporacion_universitarios_empleo.flv" width="320" height="210" allowfullscreen></iframe>\n2008an EHUn %76,7 aurkitu zuen lana graduazio-sei hilabeteko epean Iturria: Irekia\nLanbide-Euskal Enplegu Zerbitzuak 2008. urtean Euskal Herriko Unibertsitatean (UPV-EHU) lizentziatu ziren ikasleen laneratze-mailari buruz egindako azterlanaren emaitzak aurkeztu dituzte gaur goizean, Bilbon, Enplegu eta Gizarte Gaietako sailburu Gemma Zabaletak eta Euskal Herriko Unibertsitateko erretore Iñaki Goirizelaiak. "Unibertsitateko titulua duten pertsonak bizitza aktiboan sartzeari buruzko azterlana. 2008ko promozioa" lantzeko, urte horretan euskal unibertsitate publikoan graduatu ziren 5.771 lizentziaturen iritzia jaso zen. UPV-EHUko errektore Iñaki Goirizelaia ere izan da aurkezpen-ekitaldian.\nHorien enplegu-tasa % 76,7ra iritsi da, hau da, 2,5 puntutan egin du behera aurreko promozioaren datuekin konparatuta. Hala ere, txostenak agerian utzi duenez, unibertsitate-karrera amaitu eta lehen enplegua aurkitu arteko batez besteko denbora antzekoa izan da. 2008ko promozioaren kasuan, lau hilabete izan da, hamabi hilabete lehenago bezalaxe.\nBizitza aktiboan sartzeari buruzko azterlanaren datuek argi eta garbi egiaztatzen dute 2008ko azken hiruhilekotik Euskadin gertatzen ari den atzeraldiaren eta enplegu-suntsipenaren hasiera. Izan ere, urte hartan lizentziatu zen promozioa oraindik gainean dugun krisialdia bete-betean zegoen garai batean atera zen lan-merkatura.\n- Enplegu-tasa % 76,7ra iritsi da. 2,5 puntuko beherakada izan da aurreko promozioarekin alderatuta.\n- Karrera amaitu eta lehen enplegua aurkitu arteko aldia sei hilabetekoa izan da. Aurreko promozioak ez zuen krisialdiaren eraginik izan, eta aldia berdina izan zen.\n- Jarduera-tasa % 92,2ra iritsi da. Hau da, hamar lizentziatu berritik bederatzi abiatu ziren enplegu bila unibertsitate-titulua lortu bezain laster.\n- Enplegu bideratuak berdin jarraitu du, % 87ko ehunekoarekin. Horrek esan nahi du unibertsitate-ikasketak dituzten eta enplegua duten hamar pertsonatik ia bederatzik beren ikasketa-mailarekin bat datorren lan bat lortu dutela. Erregistro hori aurreko ikasturtekoaren antzekoa da. Zehazki, 1998an egindako lehen jarraipen-inkestan lortutako emaitza baino portzentajezko 14,4 puntu handiagoa izan da.\n- Unibertsitate-titulazioa eskatzen duen enplegua eta unibertsitate-prestakuntzari lotutako funtzioak dakartzan enplegua antzeko mailetan geratu dira (% 81 eta % 76, hurrenez hurren).\n- Enplegu egonkorrak (kontratu mugagabeak, autonomoak eta bazkide kooperatibistak barne) guztizkoan duen ehunekoa % 42ra iritsi da, hau da, zazpi puntuko murrizketa izan da aurreko azterlanarekin alderatuta.\n- Norberaren kontura dihardutenak salbuetsita (langile autonomoak, enplegu-emaileak eta bazkide kooperatibistak), kontratu finkoa duten soldatakoak % 42 dira, hau da, 2007ko promozioan baino lau puntu gutxiago.\n- Emakumeen jarduera-tasa handiagoak puntu batera baino gehixeagora murriztu du gizonen enplegu-tasaren eta emakumeenaren arteko aldea (% 77,6 eta % 76,1, hurrenez hurren). Gizonek, berriz ere, langabezia-maila txikiagoa izan dute (% 15,2 gizonek eta % 17,7 emakumeek).\n- Hileko batez besteko diru-sarrera garbia 1.511 euro da, urteko 14 ordainsaritan eta lanaldi osorako kalkulatua. Gizonek, batez beste, 1.573 euro jasotzen dituzte hilean, eta emakumeek, berriz, 1.468 euro. Aurreko txostenarekin alderatuta, aldea 25 eurotan murriztu da.\nzabaleta_unibertsitateikasl... behera kargatu (1 MB)\nzabaleta_unibertsitateikasl... 30 MB


Nola erabili fabrikako zinta zerra horizontala? - Albisteak - Xingtai Ysdmill Machinery Manufacturing Co.,Ltd\nNola erabili fabrikako zinta zerra horizontala?\nZerrategi Horizontalaren fabrikako zinta zerraren helburua zerra-xafla azkarrago moztea eta ebaketa-ertza handitzea da. Zerrategi horizontalaren hortz-formaren angelua stock-zerra-makinan, eta hortz gehigarrien kopurua zerratu beharreko materialaren gogortasunaren, hezetasunaren eta lehortasunaren, mozteko zailtasunaren eta zure indarraren arabera zehaztu behar dira. bere fisikoa eta indar fisikoa. Moztutako zerrak hortz guztien angelu berdina izan behar du, eta hortz-puntaren zizel ertza eta zerra-oholaren gainazala 90 graduko angeluan egon behar dute (ortaren hortzak izan ezik), zerra saihesteko. ertz partziala eta hortz altuak eta laburrak eragindako lan-denboraren aldea. Eraginkortasuna eta indar-kontsumoa handiak dira, erraz jauzi egiteko zerra, blunt eta bestelako fenomenoak. Hala ere, barruko arku jakin batean altuera bera izatea onartzen da.\nKalitatezko zerrategi horizontaleko zerratze-metodoa zerra zaldia erabiltzea zerra-pala estutzeko, giza gorputzak zerra-zaldia sakatzen du eta eskuak operazioarekin lankidetzan aritzeko erabiltzen dira. Batzuek lurrean ohol bat ukitzen dute, zerra-ohola zutoinaren goiko aldean estutu dezakeen ahoa ikusi eta zerra-ohola estutzen dute. Barruan, 130 mm-ko altuera baino gutxiagoko objektu baten gainean eserita dagoen giza gorputz bat dago, eskuineko hanka kizkurtuta eta laua jarrita, ezkerreko hanka kizkurtuta eta zutik, ezkerreko eskuaren erdian zerra-xafla ezkerreko txahalaren gainean pausatzen duena, eta eskuineko eskua keng-arekin eragiten da. Ebaketa eta zerratze prozesuan, pasabide bat, ebaketa zakarra eta ebaketa fin bat dago. Pase hau zerraren beheko muturretik hasi eta banan-banan gorantz moztu behar da. Arrazoia da ertz kizkur apur bat dagoela zizelaren ertza zerratua konikoa izan ondoren. Xaflaren goranzko birakatzeak ebaketa-ertza oztopatzen du, eta oinaren beherakada ebaketa-ertza laguntzen du.\nAskatzeko tentsioa zerra torlojua zenbait aldiz askatzea da, zerra-orria epe luzeko presioan deformatu ez dadin, elastikotasuna murriztuz eta erabilerari eraginez. Egunaren amaieran inplementatu daiteke, edo hainbat egunetan. Urtaro lehorrean astean behin askatu daiteke. Praktikan, kalamu-soka fina tenkatzeko erabiltzen bada, arreta berezia jarri behar da kalamu-sokak hezetasuna xurgatzea eta egun euritsuetan hedatzea saihesteko, luzera laburtuz eta zerra hautsiz.\nOlioa igurzteak esan nahi du zerra-orria eta zerra-habea aldizka bernizarekin margotu behar direla urtebete edo urte eta erdiko epean, hezetasuna eta deformazioa saihesteko. Zerra-orriak igurzteko olioa erabili behar da biltegiratzean herdoila saihesteko eta erabileran lubrifikatzeko.\naurreko:Ezagutu ezazu pertsonalizatutako eskorga elektrikoaren aplikazio-esparruari buruz\nhurrengo:Nola funtzionatzen du egurra lantzeko zerrategiko fabrikako zinta zerra horizontal batek?


Mendatako San Migel eliza bizkar batean dago.\nArrietako San Martin elizaren barnealdera sartzen den edonork eraikin errenazentistan dagoela pentsatuko du. Baina ez da eraikin errenazentista, neoklasikoa baizik. Errenazimentutik dorrea eta portada besterik ez du gordetzen. Dorreak bao konopialak ditu eta puma-apainketa -XVI. mendearen hasierakoa, gotiko-errenazentista- du. Portada, berriz, klasizismoaren eragina erakusten du. Eskualdean oso ezaguna den Mateo Bajeneta maisu trazistak egindako garaipen-arku nabarmenaz osatuta dago.\nBere oina, nabe bakarrekoa da eta bost tarte laburretan banatuta dagoena, elizaren horma soiletara erantsitako zutabe toskanarretan oinarrituta dauden gangekin estalita dago. Barneko euskarri horiek sakonera txikiko kapera txikiak sortzen dituzte. Burualdea, estuagoa, kupula txikia du. Arkupearen frontisa ere XIX. mendean estilo neoklasikoan eraikitakoa da. Eliza eta dorrea bi arku handiekin elkartuta dago.\n1615ean erortzean dagoen eraikinak, konponketa nabarmena jasan zuen mende horretan. 1629an portadan eta 1655ean sakristian aritu ziren lanean. Lanak Juan Otxoa Landiak –oso hargin ona, nahiz eta bere lanaren berri ez den geuganaino heldu- egin zituen. Dorrearen lanak, berriz, 1747an egin ziren. Eraikinak zutik iraun zuen XIX. mendean sartu arte, Galdamesko San Pedro elizaren antzera, baina baida-estalkiarekin, zaharberritu zen arte. Antzekotasun-arrazoi horrengatik esan dezakegu Juan Bautista Belaunzaranek egin zuela, ataripea –enparantzaren aldera hargin-lana du- ere egin zuen bezalaxe. Beste guztia sinplea da, harrizko hesiaren gainean zutikoak dituena.\nElizaren aldamenean, duela gutxira arte, abade-etxea zegoen, gaur egun botata badago ere.\nArrietako San Martin eliza. Itxura\nerrenazentista engainagarria da, tenplua\nXIX. mendean XVI. mendearen fase\ngarbizaleko estilo neoklasikoan zaharberritu\nTenpluaren barnean erretaula gotiko nabarmena dago, behe-erliebe desberdinen bidez, San Martinen bizitza izan daitekeena adierazten duena. Bere gainean, altuera nahikotxoan, kalitate oneko kalbarioa eta Dolorosaren eta San Joanen irudiak ikus daitezke. Erretaulako sei panelen azpian zortzi apostolu adierazten dituzten zortzi irudi lerrokatuta daude; denak ondo landutako taila gotikoan eginda daude. Nabeak beste lau aldare ditu eta buruan ondoko irudiak daude: etzanda dagoen Kristo, San Antonio, Garbia eta San Roke. Azken honek, Gurutze Sakratua, San Isidro eta San Jose ditu. Elizaren azken herenean, eraikinari erantsitako kapera itxura duena eta XX. mendean eraikitako beste aldare bat dago. Bertan, buruan, ehorzketa ikus daiteke. Acillonako markesena da.\nXXI. mendearen hasieran sutea jasan zuen.\nTeilatua eta eraikinaren barne-aldea\nkaltetuta suertatu ziren. Zorionez dena dago\neraberrituta, Erretaula Nagusia izan ezik.\nHorregatik, Arrietako San Martin elizaren\nbarnealdeko argazki honetan ez da berau\nAzkenez, koruan hiru jesarlekutan polikromatutako aulkia aipatu behar da, gaur egun oso kaltetuta badago ere. Parrokiako gurutzea estilo platereskokoa da eta gainera XIV. mendekoa izan daitekeen kolore gorriko belusezko ternoa kontserbatzen da tenpluan.


[Erreportajea] Aztarna elkartea, mende laurdeneko lanari aitortza - Aiaraldea.eus\n[Erreportajea] Aztarna elkartea, mende laurdeneko lanari aitortza\nTxabi Alvarado Bañares 2014-03-29 13:32 Historia Amurrio\nAztarna elkarteak jaso du 2014ko Urrezko Guk saria. Oroigarria orain jasotzea ez da kasualitatea, elkarteak 25 urte beteko baititu aurten. Mende laurden Amurrio zein Aiaraldeko ondarearen mantentze eta jendarteratze lanean. Urte guzti horietan zehar ugariak izan dira elkartearekin kolaboratu duten herritarrak. Proiektua, baina, norbanako batetik sortu zen: Felix Murga apaiz Zuhatzarraren eskutik. Hala azaldu du Aztarnako kide den Ramon Zurimendi historialariak. “Apaiza zen, baina ikertzeko grina handia zeukan”.\nAztarna elkarteak jasoko du 2014ko Urrezko Guk saria. Oroigarria orain jasotzea ez da kasualitatea, elkarteak 25 urte beteko baititu aurten. Mende laurden Amurrio zein Aiaraldeko ondarearen mantentze eta jendarteratze lanean. Urte guzti horietan zehar ugariak izan dira elkartearekin kolaboratu duten herritarrak. Proiektua, baina, norbanako batetik sortu zen: Felix Murga apaiz Zuhatzarraren eskutik. Hala azaldu du Aztarnako kide den Ramon Zurimendi historialariak. “Apaiza zen, baina ikertzeko grina handia zeukan”. Horrela hasi zen Murga ondarearekin erlazionatutako gauzak biltzen. Zeramikazko piezak, argazki zaharrak... “denetarik apur bat”, Zurimendiren hitzetan.\nBaina laster hasi zen Murga bere lana partekatzen. “Bakarka egiten zuen horri forma eman behar zitzaiola ikusi zuen”, azaldu du Zurimendik, “hein batean diru-laguntzak eskatzerako orduan izen bat eduki eta antolatuta egon behar delako”. Gauzak hala, antzeko interesak zituen talde batekin bildu zen, “Benito Iturrate, Jose Miguel Cuadra, Jesus Guerra, Jose Luis Asein eta beste batzuekin”. Elkarte bat sortzea zen asmoa. Aztarna elkartea jaiotzear zegoen.\nBehin taldea osatuta, Amurrio eta inguruko baserrietara jo zuten Aztarnako kideek. Ondare historikoaren parte izan zitezkeen objektuak topatzea zen asmoa. “Erabili gabe edo botata zeuden tresnak hartzen zituzten gehienbat. Jaso izan ez bagenitu, pieza horietako askok zaborrean bukatuko lukete”. Murgak, bere aldetik, museo bat ireki zuen urteetan zehar bildutako zeramikazko piezekin, eta baserrietatik hartzen ari ziren gauza guztiekin antzeko proiekturen bat martxan jartzearen ideia sortu zen Aztarnako kideen artean.\nMuseo, biltoki, web orri\nMuseoaren ideia, baina, ez zen inoiz aurrera eraman, nahiz eta aurrera aterako zela behin baino gehiagotan iragarri. “Hemeroteka museoa irekiko zela zioten prentsa-oharrez betea dugu”, salatu du Zurimendik. “Politikariek asmo onak zituzten, baina asmo onekin soilik ez goaz inora”.\nSormen enpresak Aztarnaren balizko museo baten proiektua egin zuen. Baina udala proiektuarekin “izutu” egin zen, Zurimendiren arabera. Izan ere, proiektua gauzatzeak milioi bat euroko kostua suposatuko luke, “eta are gehiago kontuan izanda hemendik kilometro gutxira Artziniegako museoa dugula, berez bikaina dena”.\nMuseoaren ideia bazterturik, beste aukera bat plazaratu zitzaien Aztarnako kideei: Refor Amurrio Enpresaldeko espazio bat baliatzea. Lanbiderekin akordio batera iritsi ziren, eta erakunde horren kurtsoetan zenbiltzatenen laguntza jaso zuten horrela. Zaharberritzaile kurtsoan zebiltzatenek Aztarnak bildutako piezak berriztatzeari ekin zioten, eta igeltsero ikasketak egiten zebiltzatenek, berriz, pieza horiek gordetzeko emandako espazioa atontzen aritu ziren.\nEspazioa “kultura biltoki” batean bilakatu nahi zuten aztarnakoek. Zaharberritze kurtsoko arduradun batek halako biltoki bat sortzeko ildoak markatzen zituen dossier bat prestatu zien. “Guk nahi genuena piezak erakutsi ahal izatea eta materiala duinki ordenatua egotea zen”, oroitu du Zurimendik. Gaur egun, baina, espazio hori ez da “ez museo ezta biltoki ere ez”. Goiko solairua bukatu gabe dago, eta oraindik pieza asko dituzte aztertzeke. Zurimendik azpimarratu nahi izan du Jesus Gerra Aztarnako kidea izan dela espazioa antolatzerako orduan lan gehien hartu duena, “alma materra”; eta gaineratu du Felix Murgaren zeramika museoa ere bertara eramateko asmoa dutela. Baina ez da horren erraza suertatuko, zeramikazko museoaren konplexutasuna dela eta udalak enpresa bat kontratatu beharko lukeelako lan hori egiteko.\nMuseoaren ideia momentuz amets bat izatera mugatzen da, beraz. Baina amets hori lortzera bidean ez dira geldirik egon Aztarnako kideak. Hala, museoarena amets soil bat izatetik amets birtual bat izatera igaro da, ikusi eta kontsultatu daitekeen amets bat. Elkartearen web orrialdean (aztarna.es) topatu daiteke Etnografia museo birtuala. Refor enpresaldeko biltokian dituzten 300 pieza ikusi daitezke bertan. Pieza bakoitza hainbat angelu eta perspektibetatik ikusi daiteke, hiru dimentsioko efektu bat sorraraziaz.\nMuseo birtuala “polita eta aitzindaria” da Zurimendirentzat, nahiz eta bukatua ez egon. 300 piezei azalpenak txertatzea falta da, adibidez. Baina ez dute dirurik halako web garapena egiteko. Eta Aztarnakoentzat oso garrantzitsua da erakusten diren objektuekiko azalpenak eman ahal izatea, ondarearen dibulgazioa baita elkartearen xede nagusia. “Ez digu ezertarako balio pila bat gauza izatea gorderik gero jendeak ezin baditu ikusi”. Dena den, webgunean ikusi daitekeen bilduma Reforren gordea dutenaren lagin txiki bat baino ez da. Aintzinako sehaska batetik XVIII. mendeko liburuetara, zinema proiektore batetik arrain baten fosilera... hainbat garai eta gai barnebiltzen ditu Aztarna elkartearen bildumak. Zepo sorta aipatu du Zurimendik, eta baita garai ezberdinetako teilez osatutako bilduma ere, “bitxia eta zabala da”. Bat aukeratzea zaila egiten zaion arren, pieza bakarrarekin geratu behar izatekotan “aldare mugikorrarekin” geratuko litzateke. Desmuntatu eta maleta bihurtzen den aldare bat da, apaizek herriz herri meza emateko erabiltzen zutena. Nahiko ezohikoa delako gogoko du Zurimendik.\nLanean igaro dituzten 25 urteak ahaztu gabe, aurrera begira daude Aztarnako kideak. Aurten hainbat ekintza egiteko asmoa dute, tartean bi erakusketa, toponimiari buruzko bilera bat, memoria historikoari buruzko jardunaldiak... Amurrioko jaietan egin ohi duten argazki erakusketaz gain beste bat prestatzeko asmoa ere badute, “Nola aldatu zaren, Amurrio” izenpean. Amurrio “nekazal-herri izatetik hiri txiki bilakatzera” nola igaro zen argazkien bidez azaltzea izango du xede, Zurimendiren hitzetan.\nBeste proiektu batzuk ere badituzte buruan, noiz egin ahalko dituzten ez dakiten arren. Gorbeiatik Artziniegara dauden lubakiak aztertu zituztenetik dabiltza guda zibilari buruzko liburu bat kaleratzeko asmotan, baina ideia oraindik garatu behar dutela azaldu du Zurimendik. Aintzinako jaien bideoekin DVD bat atontzea ere dute buruan, eta euren bigarren argazki liburua izango litzatekeena atontzea ere bai. Hor dago baita urtero ateratzen duten aldizkaria., Aurten bi ale ateratzea bururatu zaie, bakarra kaleratu ordez. Baina ez dute ekonomikoki bideragarria izango denik uste.\n“Inoiz ez da berandu”\nSortu zenetik urteak igaro diren arren, Aztarna elkartea funtzionamenduan jarraitzen du, tankerako beste proiektu batzuk bidean geratu diren bitartean. Bere parte diren kideak profesionalak ez izatean datza arrakastaren sekretua, Zurimendiren ustez. Elkarteak 17 bazkide ditu, “ eta inori ez zaio ezer exijitzen”. Badaude urtean 10 euroko kuota ordaintzera mugatzen direnak eta baita proiektuan buru belarri sartuak daudenak ere. Azken horiek dozena erdi izango direla zehaztu du Zurimendik. Ilusio mantentzen jakin dutela gaineratu du, hasieran zeukaten bera ez izan arren. “Fondoko korrikalariak bezalakoak gara”, ondorioztatu du.\nMartxoaren 29an igoko dira Zurimendi eta Aztarnako gainontzeko kideak Amurrioko Antzokiko oholtzara, ibilbide oso bat omentzeko emango zaien Urrezko Guk saria jasotzeko. Pozik daudela aitortu du Zurimendik, “gu pozik, 25 urte hauetan inork ez digu saririk eman. Baina inoiz ez da berandu”.


Madrilgoekin konpondu aurretik | Iritzia | Berria\nMadrilgoekin konpondu aurretik\nEspainiako Gobernuak eta Kataluniakoak 2011n egin zuten azken bilera. Egun hartako eztabaida nagusia Prat aireportuaren ingurukoa izan zen, Kataluniako administrazioaren eskumenen harira. Eztabaida hura oso urruneko geratu da, Katalunian zazpi urtean gauzak asko aldatu diren seinale, hain justu Mariano Rajoyren aro aztoragarriak iraun duen bitartean.\nEspainiako gobernua aldatzearekin batera berreskuratu dute bi aldeek hitz egitera esertzeko formatua, eta egongo dira aurrerantzean saio gehiago, baina, mintzalagun izateaz harago, konpondu beharrekoen gai zerrenda oso luzea da; korapiloak izugarriak, eta, horretarako, independentista katalanek argi izan beharko dute bide orri zehatz eta batez ere adostua. Gaur-gaurkoz ika-miketan sartuak dira. Azkena ikuskizun bilakatu zuten JxCk eta ERCk, diputatuen kargugabetzeak zirela-eta traizioa eta gezurrak leporatuz batak besteari. Udan ariketa egin beharko dute bidean batera joateko; izan ere, Diada, urriaren 1eko erreferendumaren urteurrena eta independentisten kontrako urri-azaroetako epaiketak tentsioa handituko dute bi aldeen artean, eta litekeena da Madrilen kontraesanak ez izatea nahikoa jarrera bateratua indartzeko.


Etxebizitza. Zergak eta gastu osagarriak\nEtxebizitza: Etxebizitza baten erosketari loturiko zergak eta gastu osagarriak\nSoilik lehen salerosketan aplikatzen da etxebizitza eraiki edo eraberritu ondoren. Zerga-tasa %7koa da guztizko prezioaren gainean eta erosleak ordaindu behar du.\nOndareen Salerosketen gaineko Zerga.\nEtxebizitzen bigarren eta hurrengo salerosketak zergapetzen ditu eta erosleak ordaindu behar du. Datozen Zerga-tasa eta eskalen arabera:\nDatozen kasuetan sartzen ez diren etxebizita transmisioetan, % 4.\nOhiko etxebizitzen transmisioetan 2,5%a, datozen baldintzak beteko direnean:\n- Eroslearen ohiko etxebizitza zuzenduta baldin badago.\n- Bere eraikitako azala 120m2 baina gehiagokoa edota baliagarriko azala 96m2 baina gehiagokoa ez izatea. Etxebizitza familia bakarrekoa izanik, partzelako azala ezin du 300 m2tik pasa. Familia ugaria baldin bada baldintza hau ez da ezartzen.\n- Erosleak aldez aurretik Tasa Murriztua erabili ez izatea beste transakzio batean. Que el adquirente no haya aplicado antes ya este tipo reducido en otra transacción.\nUdal zerga hau, 1990. urtetik aurrera Hiri Izaerako Lurren Balioaren Igoeraren gaineko Zerga izeneko beste batez ordezkatu dena, denboraren joanean gertatutako orubeen balioaren igoeraren arabera ordaintzen da. Eroslearen eta saltzailearen artean hitzartu daiteke zerga hori nork ordaindu, eta horren inguruan ezer ere ez bada zehazten, saltzailearen kontura izango da. Erosleak ordaintzen badu, gero diru kopuru hori saltzaileari eskatu ahal izango dio, eta Udaletan eskatu ahal izango da bai behin-behineko kitapena zenbat izango den jakiteko, bai diru kopuru hori zatika ordaintzeko aukera.\nNotario eta Erregistro gastuak.\nEskrituran zehaztutako salmenta-prezioarekin loturiko muga-zerga baten arabera kobratzen du Notarioak. Legearen arabera, eskritura publikoa egiteko gastuak honako era honetan banatuko dira, bestelakorik hitzartzen ez den bitartean: saltzailearen kontura eskritura nagusia, eta eroslearen kontura lehen kopia egiteko gastuak eta erregistroan inskribatzea.\nInteresatuak zuzenean egiten ez badu behintzat, notaritzak Ogasunarekin kitapena egiteaz eta Erregistroan inskribatzeaz arduratzen dira, baina aholkularitza baten bidez egiten dutenez, esan beharrik ez dago, hark ere bere zerbitzuak kobratzen dituela gero.\nKontratuek alde sinatzaileen artean ondorioak sortzen badituzte ere, gogoratu behar da hirugarrenen aurrean baliozkoak izateko eskritura publikoan jaso beharko direla eta Jabetza Propietatean inskribatu.


Badok | «40 urte igarota, ohartu gabe kantu anitz sartu dira herrian»\nElkarrizketa: Mixel Ducau\nEz da plazen uztekotan Mixel Ducau (Baiona, 1951). Caroline Phillips bikotekide eta taula gaineko lagunarekin abiatu Bidaia taldea berrindarturik dator laukote gisa. Matthieu Haranburu baxuan eta Fred Faure perkusio jolearekin, Hitza disko autoekoitzia kaleratu berri dute, zuzenekoetan aurkezten ari direna. Eta, bien bitartean, iraganetik ere heldu zaio aktualitatea Ducauri. 1970eko hamarkadan euskal rockaren aitzindari izan zuen Errobi taldearen kantuen bertsioak ekarri dituzte taula gainera artista andana batek, dela Maddi Zubeldia, Aurelie Etxepare eta Mattin Lerissa, Xendarineko ahizpak, Aire Ahizpak, Amaia Riouspeyrous eta bestek, Errobi Kantatuz ekimenaren bidez. Arte horretan, Oreka TX taldearekin Japonian bidaiatu du Ducauk. Musikaz mintzatzeko hainbat amu.\nMixel Ducau musikari baionarra. (Isabelle MIquelestorena)\nBidaia taldeaz hau errana izan du Caroline Phillipsek: «Kontua ez da edozein estilo hartu eta euskarazko hitzekin ematea, egiazko euskal nortasuna duen musika sortzea baizik»; egiazko euskal nortasuna duen musika?\nBai. Noski, musika, gaur egun bereziki, oso nazioartekoa da. Baina badugu zertxobait hemen. Zer da hori? Zaila da definitzea, baina… azentu bat bezala egiten duela: «To, hori Euskal Herritik etortzen da». Aldi oro entseatzen dut zerbait horren sartzen. Aztarna bat. Doinu bat. Euskal sustrai txiki bat. Betidanik gustatu zait hori. Duela 30 urte Zaldiboborekin ere hori egiten nuen. Bazen fandango edo arin-arin faltsu bat rockaren erdian. Eta disko honetan ere, adibidez, “Herrien batasuna” kantuan, Lantzeko inauteriko doinu txiki bat bada. Enetzat inportanta da markatzea. Txikitatik entzun ditut mutxikoak, eta etxean, kantuak. Nire baitan dira horiek. Musika anitz praktikatu ditut. Jazz edo free jazz, rock eta guzti. Baina beti gelditu dira horiek.\nAlderantzizkoa ere egiten duzu. Diskoan “Eguzkie yoan da” Bizkaiko kopla zaharren bertsio bat duzue, flamenko kutsu batekin.\nDoinuak bazuen halako kutsu ekialdeko bat. Pixka bat, oso gutxi, baina aprobetxatu dut alde horren bultzatzeko. Moldaketa aldatu dut oroki, flamenko giroan sartzeko. Betidanik gustukoa ukan dut flamenkoaren mundua.\nSukaldari bat bezala ari zara, ezker eta eskuin osagaiak hartuz.\nHori bera. Zergatik ez? Hemen baditugu osagaiak, eta beste leku anitzetan ere badira, oso onak direnak ere, elkarrekin nahasten ahal direnak noizbehinka. Galdera da: nola orekatu dena?\nErrana izan duzu: «Munduko musikak rocka baino askatzaileagoak zaizkit».\nLan egin dut urte askotan adoleszenteekin. Eta beti esperientzia bera egin dut. Haientzat berri-berria zen doinu bat ekartzen zidaten, super modan zena. Eta nik segidan harrapatzen nituen akorde guztiak. Harrituak ziren. Eta nik erantzuten: «Badakizue, duela 40 urte kasik gauza bera egiten zen». Rockean, harmonia aldetik, erritmo aldetik, ez da gauza berririk… Beatlesek hainbeste ate ireki dituzte, eta beste batzuek ere bai. Erran nahi dudana da horren entzuteak ez nauela aberasten ni. Errezetak beti berdinak dira. Horrela funtzionatzen du. Bestela ez luke funtzionatuko. Ezagutzen dut. Da hizkuntza zaharra bezala. Aldiz, badu urte andana bat anitz gustatzen zaidala egiazko beste munduko musikak entzutea. Beste tradizioak. Txinatik, Mongoliatik, Afrikatik. Beti bada egiazki berria den zerbait niretzat. Niretzat aberatsagoa da.\nAberastasun horren bila dituzu ere instrumentu anitz jotzen?\nBeharbada. Noiztenka badut buruan entzun nahi nukeen soinu bat. Eta entseatzen dut nihaurek egitea. Xintxuketa egitea bezala. Munduko flautez bete armairu bat daukat. Noizbehinka hartzen dut bat, eta entseatzen dut, ea zer ematen duen. Naturala zaidan jakin-mina da. Baina funtsean gitarra jotzen dut. Saxofoia ikasi nuen baita ere. Eta saxofoitik oso erraza da pasatzea klarinetera edo flautara, edo albokara, nahiz eta alboka pixka bat ezberdina izan.\nEsperientzia luze bat bada ere hor. Bulta bat badu orain musikan murgildurik zabiltzala.\nKasik 50 urte! 14 urterekin igo nintzen lehen aldiz eszena gainera. Parrokiaren kermezan zen. 17 urterekin hasi nintzen dantzaldietan. Astebururo ari nintzen. Oso harro nintzen. Nire lehen diruekin erosi nuen nire lehen autoa, nire lehen gitarra, nire lehen anplifikagailua. Gurasoei ez nien ezer eskatu.\nEta geroztik ez zara aspertu.\nEz, horregatik behar dut noizbehinka aldaketa pixka bat. Bilatzea beste nonbait zerbait. Hazteko nire gogoa, nire bihotza. Bidaia taldeaz gain, bereziki Oreka TX esperientziarekin izan dut munduko beste musikarien ezagutzeko aukera.\n“Rockean, harmonia aldetik, erritmo aldetik, ez da gauza berririk… Horren entzuteak ez nau aberasten ni. Errezetak beti berdinak dira. Horrela funtzionatzen du”\nBadu bulta bat ere ari zarela Oreka TX taldean.\nBadu kasik hamar urte ari naizela. Jo izan dugu Indian, Mongolian, Magreben, Ipar Europan, Ipar Ameriketan. Eta aldi oroz entseatzen dugu tokiko musikariekin zerbait egitea. Esperientzia bikaina da aldi oro. Oso aberasgarria da. Beren hizkuntza —musikaren zentzuan— oso ezberdina da. Eta modu bat atzeman behar duzu elkar topatzeko. Beti badira zubitxoak. Urrats batzuekin, memento baten buruan elkarrekin gaude, hizkuntza bera mintzo dugu. Bat-batean, ateak irekitzen dira. Oso ederra da hori.\nMusika tradizionala, modernoa… Anitz erabiltzen diren ideiak dira horiek. Zuk zer diozu horretaz?\nGuk, hasteko, Errobi hasieran hori bizi izan dugu gogorki. Batzuentzat gu ginen eskandalu bat: «Euskaraz gitarra elektriko batekin? Nola posible da hori». Eta bai, zergatik ez? Guretzat oso normala zen. Gure kultura zen. The Beatles, Neil Young, horiek genituen entzuten. Eta ondoan bazen euskarazko mundua. Zergatik ez lotu biak? Errobirekin, Anjerekin [Duhalde] egin dugu hori, eta Nikorekin [Etxart] ere bai. Gero normalizatu da. Eta askoz gehiago ere bai, Kortaturekin eta Ferminekin [Muguruza], eta bikain! Niretzat oso ongi da hori. Nik erraten dudana askotan da: gure tradizioa —zer deitzen dugun tradizio?— hor dago. Ez da desagertzeko arriskuan. Ttun-ttun bat, txirula bat, Zuberoako melodia zahar bat, betidanik eta betirako hor dago. Niretzat ez da arriskurik. Beraz, gehitzen ahal ditugu, edo gitarra elektrikoa, edo beste zerbait. Eta zerbait geldituko da. Gelditzen dena da tradizioa.\nAlboka izan daiteke adibidea.\nNabari da Magrebetik etorri dela. Noiz? Ez dakigu. Zergatik gelditu da Euskal Herrian? Ez dakigu. Penintsula osoan ez dago albokarik. Magreben ere ez dago den bezalakorik. Ez dakit… beharbada, euskaldun bati gustatu zaio eta gelditu da xoko horretan? Gaur egun erraten ahal da alboka benetako euskal tresna dela. Guretzat ikurra ere bada. Txalaparta bezala. Oso polita da ohartzea horretaz: kanpotik etorria da, baina gurea da gaur. Gure nortasuna. Uste dut tradizioa ere hori dela. Eta onartu behar da.\nErrobi haustura bat izan zela erran duzu, baina berriki hainbat kantari aritu dira zuen kantuak kantatzen, Errobi Kantatuz egitasmoan; haustura izatetik klasiko bihurtu zareten seinale?\nAldudeko gaualdi horretan biziki hunkia nintzen. Ohore bat da. 40 urte pasatu dira, eta ohartu gabe kantu anitz sartu dira herrian. Belaunaldi berriak horien kantatzen entzutean plazer handi bat sentitu dut. Asumitu behar dut nire adina, eta klasiko bat naizela orain! [irriak]\nZer diozu entzun dituzun bertsioez?\nBerriz deskubritu ditut kantu batzuk, batzuk ahantziak. Errobi hasieran, adibidez, ni oraino Pauen bizi nintzen. Kasualitatez nintzen han. Eta hango logela txiki batean aurkitu nuen “Zuretzat” kantuaren melodia. Gero, egia erran behar da ere, guti batzuek zuten pentsatzen eskandalu bat zela Errobi. Onarpena oso zabala izan da segidan, bereziki hegoaldean. Han egoera hain itxia zen, hain iluna. Eta gu iritsi ginen gure naturaltasunarekin. Guretzat oso naturala baitzen horrela kantatzea. Baina, bestaldekoentzat, zen: «Uaaa!!!». Oraino baditut lekukotasun batzuk.\nRuper Ordorikak ere Errobiren “Kanpo”-ren bertsio bat egin du.\nRuperrek bestaldean eman genuen lehen kantaldietako bat antolatu zuen. Deustuan zen. Bera estudiantea zen. Oraino oroitzen dut nire harridura hara joan ginelarik. Hango eraikin handi haiek, baita apezpikuen margo haiek ere… Oso giristinoa zen. Eta guk han kantatu genituen gure kantu guztiak, dela “Aitarik ez dut”, “Kanpo” eta beste.\nEta hori dena hasi zen, txikitan, zure auzoa kontserbatoriora joan zelako, eta zuk hura bezala egin nahi izan zenuelako…\nBaionako ospitale ondoan sortu naiz. Nire lagun hurbilaren aita ospitaleko diruzaina zen. Bazuten etxe handi bat ospitale barnean. Guretzat burgesak ziren. Eta ni beti haiekin nintzen. Egun batean kontserbatoriora bidali zuten. Eta nik amari segidan erran nion kontserbatoriora joan nahi nuela. Ez nekien zer zen, baina jadanik musikak erakartzen ninduen.\nEta segidan klaseko lehena izan zinen.\nNiretzat dena zen erraz, garbi. Gustatzen zitzaidan. Alta, garai haietan biziki seriosa zen. Gaur egun ere, funtsean. Solfeoa ikasten genuen, kakotx ezberdinak… Baina anitz gustatu zitzaidan. Horrela bi urte iragan eta musika tresna bat aukeratu behar zen. Nik ideiarik ez nuen.\nGurasoek sostengatu zintuzten.\nNire amaren ametsa klarinetea zen. Haurra zelarik Eiheralarren, Fauxtin Bentaberri etortzen zitzaien herriko bestetara. Eta ama liluratua gelditzen zen. Baina, zoritxarrez, klarinete klasea betea zen. Ondokoa saxofoia zen. Horrela nuen hasi saxofoia. Eta hori ere gustatu zitzaidan segidan. Baina gero, adoleszentzia etortzearekin, The Rolling Stones-eta entzuten hasi nintzen.\nHorrela hasi zenuen gitarra.\nLizeoan banuen gitarra bat zuen adiskide bat. Klasikoen ikasten ari zen, baina kantu errazak ere bazekizkien. Eta hark utzi zidan bere gitarra. Bi bazituen.\nGitarra ikastea ere erraza izan zitzaizun?\nEzagutza hori banuen jadanik. Harmonia, notak, logika hori banuen ene baitan. Eta hainbeste gustatzen zitzaidan, non beti hor nuen. Kantu anitzen ikasten aritu nintzen. Eta egun batean jamsaio bat egin nuen jazz musikari on batekin. Hura entzutean zartako bat hartu nuen. Ohartu nintzen egiten zuen guztia ez nekiela egiten. Inprobisazioa eta. Hark esplikatu zidan nola lan egin behar nuen. Nola ikasi behar nituen eskela guztiak. Orduan, ero bat bezala hasi nintzen. Egunero sei orduz. Eta horrekin aurreratu nintzen, teknikoki eta.\n(Berria egunkarian, 2017ko otsailaren 12an argitaratutako elkarrizketa)\nETIKETAK:Aire AhizpakAmaia RiouspeyrousAnje DuhaldeBidaiaErrobiFermin MuguruzaMattin LerissaMixel DucauNiko EtxartOreka TXRuper Ordorika


Blog | Itsasoa\nASKIZU, Getariako aterpetxea\nIgerain, Zarauzko aterpetxea\nTxurruka, Orioko aterpetxea\n15 urtez itsasoa eta arrantza jasangarria lantzeko programa didaktikoak garatu dituen lan taldea gara, jakintza-alor anitzekoa. Hezitzaileek gidaturiko ekintzak goizeko 10:00etatik 18:30ak arte eskaintzen dira...\nGetarian, Zarautzen, Orion edo/eta Zumaian garatzen diren programak konbinatuz. Gure jarduerak eskolaren kurrikuloarekin bat datozen eta ikasleen adinaren arabera egokitzen dira. Hortaz, Haur Hezkuntza, Lehen...\nKostaldeko herrietako bizimoduan murgiltzeko aukera paregabea eskaintzen dizuegu, ekintza ludiko eta didaktikoekin osaturiko egonaldiak eginez. Itsas-gizon ospetsuen abenturak ezagutu ondoren haien azalean jarriko gara arrantza-aparejua...


Donostia Zinemaldia :: Bideogintza feminista eta euskal aktibismo politikoarekin duen harremana aztergai ‘ZINE: Ikerketa zinematografikorako koadernoak’ argitalpenaren bigarren alean\nHemen zaude: Lehen orrialdea > 69. Edizioa 2021 > Berriak\t> Bideogintza feminista eta euskal aktibismo politikoarekin duen harremana aztergai ‘ZINE: Ikerketa zinematografikorako koadernoak’ argitalpenaren bigarren alean\nOsteguna, 2021(e)ko azaroak 25\n1975eko urriaren 5ean, Franco hil baino bi hilabete lehenago, Frantzia osoko kolektibo feministetako eta antifaxistetako milaka emakumek elkarretaratzea egin zuten Hendaian, eta emakume martxa batean parte hartu zuten, Francoren erregimenak Juan Paredes Manot Txiki, Ángel Otaegui, José Luis Sánchez-Bravo, Ramón García Sanz eta Humberto Baena (lehen biak ETAko kideak eta beste hirurak FRAPekoak) exekutatu izatea salatzeko. Exekuzioa irailaren 27ko goizean egin zuten eta, berehala, gaitzespen eta kondena erreakzioa eragin zituen nazioartean.\nParistik zetozen bideogintza feministako bi taldek, Les Insoumuses eta Vidéa, manifestazioa grabatu eta bi pieza sortu zituzten: La marche des femmes à Hendaye, eta Manifestation à Hendaye – 5 Octobre 1975. Bi lan horiez gain, hirugarren bat ere egin zuten mugaren beste aldean, Les mères espagnoles, Les Insoumuses taldeko ekintzaileek exekutatuen amei egindako elkarrizketetan oinarritua. Ros Murray, Senior Lecturer King’s College-ko Frantseseko Sailean, eta Arantza Santesteban, historialari, zinemagile eta ikertzailea, film horiek aztertzen jardun dira, eta emaitza ZINEren argitalpenaren bigarren aleko testu nagusian jaso dugu. Artikuluan, Parisko kolektibo horiek euskal aktibismo politikoarekin bat egin zutela azaltzen da, eta aipatutako protestak eta elkarrizketak nola grabatu ziren aztertzen da.\nBestalde, eta Elias Querejeta Zine Eskolaren (EQZE) Belaunaldi galerak ikerketa proiektuaren emaitza gisa, ZINEk txosten bat argitaratu du, Gipuzkoako Foru Aldundiak sortutako eta jada desagertutako Arteleku (Donostia, 1987-2014) arte ekoizpeneko zentroko bideo bildumaren inguruan abiatutako ikerketari buruzkoa. Atal horretan, honako hauen ekarpenak jaso ditugu: Arantza Lauzirika eta Natxo Rodríguez, artistak, irakasle eta ikertzaileak UPV/EHUren Arte Ederren Fakultateko Arte eta Teknologia Atalean, eta AKMEKA ikerketa taldeko zuzendarikideak; Pablo Maraví, Ikus-entzunezko Komunikazioan graduduna eta Arte Garaikideko Ikerketa programako doktoregaia UPV/EHUren Arte Ederren Fakultatean; Vicente del Pedregal, Luiza Gonçalves, Ramón de Fontecha eta Lucas Larriera, EQZEren hirugarren promozioko ikasleak eta ikerketa proiektuaren taldeko kideak; eta María Muriedas, artista. Txostenak, oro har, artxiboarekin, bideoarekin eta irudi digitalarekin lotutako praktika artistiko garaikideen esparruan ikertzeko balizko zenbait formaturi buruzko zirriborro bat proposatzen du.\nZINEren bigarren alearen aurkezpen publikoan Ros Murrayk eta Arantza Santestebanek parte hartuko dute, azaroaren 26an, 19:00etan, Tabakalera Kultura Garaikidearen Nazioarteko Zentroan (Donostia). Aurkezpen saio horretan, La marche des femmes à Hendaye eta Les mères espagnoles (Les Insoumuses / Carole Roussopulos, Ioana Wieder) proiektatuko dira. Gainera, bi film horien beste bi proiekzio egingo ditu Euskadiko Filmategiak: Gasteizko Artium Museoan, azaroaren 25ean, eta Bilboko Arte Ederren Museoan, 27an.\nZINE ikertzaileen ekarpenei zabalik dagoen proiektua da. ZINEko proposamenen aurrehautaketa Batzorde Editorialak egiten du eta kidekoen kanpo berrikuspena ere egin dakieke. Proposamenak helbide honetara helaraz daitezke: zine@zine-eskola.eus. Proposamen bakoitzean 250-500 hitzeko laburpen bat eta egilearen CV osoa jarri behar dira. EQZEren webgunean daude egileentzako jarraibideak.\nZINE: ikerketa zinematografikorako koadernoak EQZE-k, Donostia Zinemaldiak eta Euskadiko Filmategiak online argitaratutako argitalpen akademiko bat da. ZINEren helburua da ikerketa originalak argitaratzea, ikasketa zinematografikoen arloan espezializatutako ezagutzari ekarpena egiteko edozein diziplinatatik hurbilduta.\nZINEren ale bakoitzak bi atal nagusi ditu. Batetik, azterlan monografiko bat, adituek egina, eta kidekoen kanpo berrikuspena egin dakiokeena, eta bestetik, EQZEren Ikerketa Sailak bultzatutako ikerketa proiektu eta ekintzekin lotutako materialak, ikerketa akademikoaren eta sorkuntzaren arteko formatu hibridoak aztertzen dituen atal batean. Horregatik, ZINE nazioarteko komunitate akademikoaren eta EQZEn egindako ikerketa ekimenen arteko topagunea ere bada.


Auzoak zenduarenganat otoitzera eta beilatzera - Ahotsak.eus\nAuzoak zenduarenganat otoitzera eta beilatzera\nAuzoak zenduarenganat otoitzera eta beilatzera
Ehorzketetan, emaztekiek arropa luzea jartzen zuten; gizonek, aldiz, marratxo beltz bat lepoan, dolutan zirela erakusteko. Norbait hiltzen zelarik, auzoek familiari laguntza ekartzen zioten, hilkutxa lurperatu arte.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan MAK-002-033 kodeko bideoa nahi duzula aipatzea: ahotsak@ahotsak.eus\nEhorzketetan, emaztekiek arropa luzea jartzen zuten; gizonek, aldiz, marratxo beltz bat lepoan, dolutan zirela erakusteko. Norbait hiltzen zelarik, auzoek familiari laguntza ekartzen zioten, hilkutxa lurperatu arte.\nGaia(k): Ohiturak eta bizimodua » Jantzi eta orraztu » Arropa eta oinetakoak , Ohiturak eta bizimodua » Erlijioa » Hiletak\n- Gero, nola pasten zen hola, elizkizun bereziak eta enterramenduak, eta ezkontzak, eta…\n- Enterramenduak, enterramendüak ordüan denbora hetan, emaztekiak behar gintiin bere gisako eta arropa luze beltz batzu, mantaleta deitzen zen; eta gizonek bazuten, berriz, beste gauza bat, bizkarrian ezartzen zutena, eta gu dolüan erabiltzen ginen berriz enterramendutik lekora, batzüitan bi urtetaraino beltxez bezti emaztekiak. Eta gizonek, hemen ezartzen zuten papoan, marra bat, beltxa, josia…\n- Hori dolua, dolua?\n- Doluan zinelako marka zen hori. Bazinakin familian harrek norbait baziila galdua. Eta gero ehorzketa-egunian, auzoa, auzoak baziin biziki inportantzia handia, kurutziaan xeka joaiten zen lehenik hil eta, auzoa, elizarat; eta elizatik ekartzen zen kurutze hura. Eta denbora hartan, eliza-soinüa joiten ziren eta jendek bazakiten soinu hartarik, ea emaztia zen hila, ala gizona hila zen.\n- Bi desberdin?\n- Bi desberdin ziren. Ez dakit hiru danga zirenetz gizonarentzat eta gelditzen, berriz hiru danga eta gelditzen, eta bi danga emaztekiarentzat eta gelditzen. Hori xuxen ez dautzut erranen. Eta auzoak, auzoak gero, gero ere elizan, familiaan ondoan zen eta ehorzketako mementoan joan behar zelarik kutxarekilan’e, beti auzoa han zen, bere xirioarekilan, laguntzen, familia laguntzen. Eta ondoko egunetan ere erabiltzen ginen elizan, bainan enterramendu egunian, denbora hetan ez bitzen autorik orai bezela, jiten ziren oinez edo zaldiz… batzu. Beti egiten zen apairu bat handia, e?\n- Eta auzokoak abisatzen ziren lehenbizik?\n- Auzoak abisatzen ziren eta auzoa erabiltzen zen ere familiaan abertitzen.\n- A, auzokoa ibiltzen zen?\n- Ba, ba, ba, ba. Eman dezagun guria Iholdin erabiliko zen, Irisarrin, denbora hetan, familia han baikiniin, hura erabiltzen zen, abertitzen.\n- Eta apeza’re, berak abisatzen zuen?\n- Apeza’re auzoak abertitzen ziin ba, ez zen telefonarik, ordüan behar ziniin joan etxerat.\n- Eta bertze zerbait iten zuten hola auzoek, egun hortan laguntzeko edo?\n- Beilatzen giniin hila, bi egunez seurik… egunaz ez dut uste, bainan gauaz beti han egoiten zen jendia, bat edo biga, seurik.\n- Ta otoitzian egoiten ziren?\n- Otoitzian edo eleketa’re aritzen /artzen/ zen eta zerbait beroon edaten’e. Ni orroitzen niz ahizparekilan egonik auzo baten eta, beilatzen.\nEmakumea prakekin? Gonak ere luzeak\nBi jaunartze: txikia eta handia\nEskolan bustita; pilota partida berezia\nGaubeila, auzokoren bat hiltzen zenean


Egibideko 50 ikaslek ordenagailuak jasoko dituzte lagata - Diario de Noticias de Alava\nEgibideko 50 ikaslek ordenagailuak jasoko dituzte lagata\nZailtasun ekonomikoak bizi dituzten gazteentzat bideratu dituzte hauek Vital Fundazioak eta Egibidek berak\nAurkezpena, atzo. Argazkia: Pilar Barco\ngasteiz – Momentu honetan zailtasun ekonomikoak bizi dituzten Egibideko berrogeita hamar ikasle inuguruk ordenagailu eramangarriak jasoko dituzte, lagata, 2020-2021 ikasturtea "berme guztiekin" jarraitu ahal izateko. Hala aurreratu zuten atzo Vital Fundazioak eta Egibidek. Izan ere, bien arteko hitzarmena da aurkeztu zutena.\nAtzo goizean eman zuten horren berri Egibideren zuzendari titularra den Diego Bandek, eta Fundacion Vital Fundazioaren zuzendaria, Arantxa Ibañez de Opacuak. Ekintza sozial honi 25.000€ esleitzearen erabakia ontzat hartu zuten biek, inor atzean ez uzteko ekintza sozial honi, alegia.\nBere hitzaldian, Bandek azpimarratu zuen "75 urte baino gehiago daramatzagula baldintza ekonomiko okerrenak dituzten eta, ondorioz, gure laguntza behar duten ikasleei laguntzeko xede nagusiarekin lanean". Zentzu horretan, gogoratu zuen ez dutela "inor atzean utziko, are bereziago, zailtasun gehien izan ditzaketen ikasleak. Horregatik, Fundacion Vital Fundazioa entitatearen lankidetza eskertzen dugu, zeinarekin hainbat hamarkada daramatzagun elkarlanean".\nBestetik, Arantxa Ibañez de Opacuak ere hartu zuen hitza, eta bere txandan gogoratu zuen aspalditik datorrela Egibideren eta Vital Fundazioaren arteko lankidetza, eta "betidanik izan dugu inor atzean geratzea eragozteko asmoa, egoera ekonomiko eskasenak dituzten familiak bereziki".\nUrte askotako harreman horren adibide dira –gogoratu zuen Ibañez de Opakuak gainera–, "gure harrera gelak, oinarrizko Lanbide Heziketari laguntza, Araban LHren Sustapenerako partzuergoari Vital Fundazioak egiten dion ekarpena, Deustuko Unibertsitatearekin 4.0 Industria Digitaleko Unibertsitateko Gradurako diru-laguntzak, edo instalazioen eta ekipamenduen finantzazioa, esaterako".


Bakarkako aisialdia | Revista\nHaurtzaroa eta denbora-pasa : Bakarkako aisialdia\nTeknologia berriek aisialdi-plegu sedentario eta indibidualagoak agertzen eta ugaltzen lagundu dute\n[Pág. 1] Bakarkako aisialdia\n[Pág. 2] Jolasteko eskubidea\n[Pág. 3] Bideojokoak\n/imgs/20070301/img.informe.01.jpg Parkea, txapak, kanikak eta ogitartekoa ordezkatuak izan dira: orain, merkatal gunea, bideojokoak, telebista eta hanburgesa dira indarrean. Haur txiki eta nerabeen topaleku zen kale hura desagertuta (jolasteko toki segururik ez izatearren eta gurasoak trafikoarekin eta seme-alabei norbaitek egin diezaiekeen balizko min edo kaltearekin beldurturik, besteak beste), hiria umearentzat jolastoki desegokia bihurtu da. Egun, espazio irekietan libre jolastea ia-ia ezinezkoa da, errealitate berri horretako eskola-jardunaldi luzeekin, eskolaz kanpoko ekitaldiekin eta aisialdirako produktuen oldearekin lotzen badugu, batik bat.\nDagoeneko haur asko ez da jolasten, horren ordez denbora-pasako produktuak (telebista, bideojokoak, etab.) “kontsumitu” egiten du: horra txikien astia betetzeko irtenbide soila, olgetaren globalizazioa. Egungo gizarte honetan teknologia geroz eta indartsuagoa da eta aisialdia, orain, elektronikoa da. Segapoto bidezko mezu laburren igorpena eta chat mundua gaztetxoen ohiko harremanak aldarazten ari dira eta sendagilearen kontsultara iritsi dira dagoeneko lehen ziber-morroiak: haur eta nerabe horiek ezin diote utzi bideojokoekin aritzeari edo online berriketan jarduteari.\nEspainiako Hedabideak Ikertzeko Elkarteak argitara eman zuen “Espainiako 2004 urteko Hedabideen Audientzia haur eta Gaztetxoen artean” azterlanak azpimarratu zuenez, 8 eta 13 urte arteko umeek beren geletako pelutxe tradizionalen ordez musika-ekipoak (%46,4), telebistak (%36,2) edota ordenagailuak (%22,1) ezarri dituzte. Bideojokoak gaztetxo guzien %73,7k dauzkate eta astean, batez beste, 172 minutu ematen dituzte horiekin jolasean. Haur eta gaztetxoen gogoko jokoetatik abentura, kirol eta ekintzakoak dira nahienak. Gazteen herenak telefono mugikorra dauka, erabilera pertsonalerakoa. Telefono mugikorra hitz egiteko eta mezuak jaso eta igortzeko (%80-%82) ez ezik, jolasteko ere baliatzen dute gazte askok (%51).\nGainerakoengandik isolatzeko, bakarrik eta eserita jolasteko joera geroz eta nabarmenagoa da gure seme-alaben aisialdi-aztura berri horietan. Ikea Ibérica S.A. enpresak eginiko azterketa baten arabera, haur gehienak (%60) bakarrik jolasten dira, beste batzuk (%35) adiskideekin eta umeen %3k baizik ez du nahiago familiarteko batekin jolastea; datu horietan, behintzat, neskato eta mutikoen artean ez dago alderik. Jolastoki gogokoena aire zabala bada ere (%68), jostatzeko beste leku bat hautatzean, norberaren gela aukeratzen dute erdiek (%46%), bertan dauzkatelako beren gauzak eta lasai egoteko bermea.\n“Bakartasuneko aisialdi” horren aurkako aukera ohikoena merkatal gunea da, nerabeen txulo kuttun eta mina, bertan premia guztiak ase ditzakete-eta: bolatokiak, makinak, litxarreriak eta fast food erosteko dendak, zineak…\nIr a la página siguiente Jolasteko eskubidea »


Soul-, blues- eta R&B-musikaz beteko da Iruña, irailaren 5etik 14ra eginen den Beltza Weekend jaialdiaren hirugarren edizioan, non zinema, erakusketa eta lantegiak ere izanen baitira | Ayuntamiento de Pamplona\nSoul-, blues- eta R&B-musikaz beteko da Iruña, irailaren 5etik 14ra eginen den Beltza Weekend jaialdiaren hirugarren edizioan, non zinema, erakusketa eta lantegiak ere izanen baitira\nZentralen Roy Ellis, Lee Fields, Michelle David eta Aretha Soul Divas izanen dira, eta Media Lunan, Las Kassetes\nBeltza Weekend-en edizio hau aurkeztu dute gaur María García-Barberena Kultura eta Berdintasuneko zinegotzi ordezkariak eta jaialdirako antolatzaile-lanetan aritu diren Gautxoriak Soul Club elkarteko kideek –Josetxo Balda, Iban Iribarren eta Germán Rubio–. Ekitaldi nagusiak Zentraleko kontzertuak izanen dira, irailaren 13an –ostiralarekin– eta 14an –larunbatarekin–, 21:30etik aurrera. Ostiralekoan Aretha Soul Divas & The Silverbacks eta Roy Ellis & Mighty Megatons izanen dira. Kontzertuetako sarrerak salgai daude, 24 euroan. Larunbatekoan, aldiz, Michelle David & The Gospel Sessions eta Lee Fields & The Expressions izanen dira, eta sarrerak, 25 euroan. Bi egunetarako abonamenduak 42 euro balio du, gehi kudeaketa-gastuak. 16 eta 25 urte bitarteko gazteendako abonamenduak 25 euro balio du. Musikaze-n eskura daitezke (http://bit.ly/BeltzaWeekend2019).\nRoy Ellis, eta omenaldia, Aretha Franklin-i\nIrailaren 13an Aretha Soul Divas & The Silverbacks-ekin omenaldia eginen zaio Aretha Franklini, Espainian sekula emanaldirik egin ez zuen soul-erreginari. Eskubide zibilekin erabateko konpromisoa izan zuen, eta utzi duen musika-ondarea erraldoia da; tartean daude Respect, Think eta I say a little prayer , herri-musikaren historiaren zati bat direnak. Omenaldirako emakume-ahotsen all-stars bat bildu da (Astrid Jones, Juno, Mayka Edjole eta Shirley Davis), herrialdeko soul- eta funk-talde onenetako batez lagunduta, The Silverbacks taldeaz.\nJamaikako Roy Ellis ere musika garaikideko mito bizia da. 60ko hamarkadan hasi zenetik, Roy Ellis-ek parte hartu du blues-, ska- eta reggae-proiektuetan, The Bees, The Seven Letters eta The Pyramids taldeetan, esaterako. Arrakasta 1969an iritsi zitzaion, Mr. Symarip izenpean: Skinhead Moonstomp albumeko 7 milioi kopia baino gehiago saldu zituen, eta lana inoiz ez dute katalogotik atera. Roy Ellis aitzindaria izan da reggae-erritmoak Erresuma Batuan eta Europan sartzen. Azken diskoan (The boss is back) hamabi abesti aurkeztu zituen reggae-, soul- eta ska-doinuez blai.\nLee Fields eta Michelle David\nIrailaren 14an Michelle David igoko da agertokira. New Yorkekoa ozeanoz bestaldeko soul- eta gospel-ahots handietako bat da, eta Diana Ross eta Michael Bolton izarrekin egin du lan, besteak beste. Onno Smit eta Paul Willemsen kideekin batera, bolada bat darama gospel-musikaren jatorrien bila, soul- eta R&B-musikaren haritik tiraka. Bilaketaren emaitza hiru album izan dira; horietako azkena, Michelle David & The Gospel Sessions 3 albuma, Iruñean aurkeztuko da. Funka eta soula badaude, baina baita afrobeata eta cumbia ere, bihotza elikatu eta arima baretzen duena.\nLee Fields souleko mito bat da, nerabe zelarik Ipar Karolinan (AEB) hasitako ibilbidean egun une arrakastatsuen eta emankorrenean dagoena. Baina beti ez zen horrela izan. Fields artistari berandu aintzatetsi zaio egindako lana. Behin, 80ko hamarkadan, ia amore eman zuen. Baina orain, arrakasta ukaezina duenean, horren zaporea gazi-geza da, izan ere, Bradley eta Jones adiskide maitatuak joanak baitira, Fieldsi ondarea aurrera eramaten utzita. Lee Fieldsen musika denboraz kanpokoa da, betikotasun-haloa duena, eta musika-tradizio hori ederki jasotzen da azken diskoan –It Rains Love (Big Crown)–, non bere emozioak zintzotasunez, egiaz eta, noski, maitasun handiz adierazten baititu.\nZinema, Filmotekan; liburu bat eta erakusketa bat, Kondestablen\nAurten Beltza Weekend jaialdirako beste jarduera batzuk programatu dira, musika beltza delakoaren sekretuak beste gune batzuetan izan daitezen, jendeak aurkitzeko. Programazioari ostegun honetan emanen dio hasiera film batek, Nafarroako filmotekan izango den zinema-zikloko bi filmetako lehenak. The Commitments film luzea 20:00etan hasiko da –3 euroko sarrera duela--; 1991koa da, eta Dublinen (Irlanda) sortutako soul-talde bat du ardatz. Datorren astean, irailaren 10ean, Northern Soul filma ikusten ahalko da; hori ere, 20:00etan –eta 3 euroko sarrera duela–. 2014koa da, eta 60ko hamarkadan girotuta dago: bi lagunek, soul-musika aurkitutakoan, beren ortzi-muga zabalduko dute.\nBeltza Weekend kalera atera da\nMusikak, Zentrala ez ezik, kalea ere izanen du agertoki, Media Luna parkea, zehazki. Irailaren 12an –ostegunarekin–, 20:00etan, Iruñeko Las Kassettes taldeak joko du; eta irailean bertan salgai egonen den ¡Qué duro es veranear! EP berria aurkezteko aprobetxatuko du.Halaber, egile eta taldeen klasikoen bertsioetako batzuk ere aurkeztuko ditu, hauenak, adibidez: Mickey Lee Lane, Annette Funicello, los Temblooores, Karatekas, Beach Boys.


Teknologia interaktiboak eta murgiltzaileak - Harrobia | Lanbide heziketa Bizkaian\nHasiera » Proiektuak » Teknologia interaktiboak eta murgiltzaileak\nTknikako taldea Norbegian (2022/04/04)\nVR 2020 proiektuaren babespean, Tknikako langile eta kolaboratzaileak diren Amagoia Zubia, Ander Erguin, Susana Espilla, Josu Cobelo eta Ander Mendiak, Norbegiara joan dira 2022ko martxoko azken astean.\nHan, Nome Vocational School eskola norbegiarreko eta Riveria VET eskola finlandiarreko beste irakasleekin, VR/AR/XR bitarteko hezkuntzarako praktika onak partekatu dituzte.\nEsperientzia baliogarria izan da. Herrialde bakoitzak hezkuntza arloan VR/XR/AR teknologiak zelan erabiltzen dituen ezagutu dute, baita herrialde hauetako hezkuntza sistemak ezagutu ere.\nBertako esperientziaren berri laister izango duzue.\n3D irakaslegoa Norbegiara doa bertako VR-a eta irakaskuntza lotutako proiektuan (2022/03/18)\nDatorren hilabetean, 3D-ko irakasleak eta Tknikako ikertzaileak diren Ander Mendia eta Josu Cobelo Norbegiara doaz VR2020 proiektu europarrearen kontextuan.\nVR2020 proiektu europarra, Finlandia, Norbegia eta Euskal Herriko lanbide heziketako zentruez osatuta dago. Helburua, amankomuneko praktika onak ezagutzea eta elkarren artean VR-a irakaskuntzan gero eta gehiago ezartzea da.\nNorbegiako bisitan, Harrobiak egindako 10 VR experientzia baino gehigoko aurkezpena darama, eta “horizon workrooms” elkarlanean aritzeko workshop-a prestatu du.\nUsurbileko ikastetxera bizita Innovae-ko VR “start-up”-ak ezagutzeko (2022/03/14)\nPasadan ostegunean (Martxoak 10-ean) Usurbileko institutuan egon ginen, Innovae-k ezarritako gela birtuala frogatzen eta Innovae-ko ainbat Start-up ezagutzen. Etorkizuenan Harrobia ikastolako ikasleez osatutako start-up bat sortzea litzateke helburua.\nDibulitoon Metaverso eta NFT mundura hurbilketa (2022/03/14)\nDibulitoon, euskal 3D animazio produktorea dena eta Bostnan, enpresen hobekuntza prosezuak garatzen dituztenak, Harrobia ikastolara hurbildu ziren gure Metaversoan eta NFT munduko ezagutzak jasotzera.\nEuskal industria Metaversora eramateko gogoetarekin etorri zitzaizkigun Bostnan eta Dibulitoon-eko lagunak. Horretarako bi bilera antolatu genituen bata online eta bestea Tknikan, teknologia berri hauei buruz gure ezagutzak jakinarasteko.\nJMA enpresak XR teknologiak ezarri nahi ditu Harrobia Ikastola eta Tknika-ren eskutik (2022/03/14)\nJMA, mundu mailan giltzak fabrikatzen dituen enpresarik handienetarikoak enpresa digitalizazio prosezu batean murgilduta dago, XR teknologiak ezarri nahi ditu beraien hainbat prosezuetan, eta horretarako Harrboia ikastolara urbildu ziren.\n3 Bilera izan ondoren hondokoa da aurkitutako beharrak/soluzioak:\nJMA giltza fabrikazio prosezuan giltza modelu bakoitza egiteko tornoak eta makinak kalibratu behar dira, denbora luzea eskatzen duen prosezua izanik. Horretan 3D eskarrak eta VR teknologiak denbora murristen lagundu lezake.\nHorretaz gain, munduan zehar fabrikak eta giltzen kopiak egiten dituzten makinak eta langileak dituzte. Euskal Herritik guzti horien kudeaketa, mantenua eta asistentzia egiteko, hololens bezalako AR betaurrekoak asko lagundu dezakete ere.\nAzkenik, beraien formazio prosezuetan VR-a eta 360 bideoak erabiltzea interesgarria izan daitekeela argitu genuen.\nHarrobia, JMA eta Tknikan izan genituen bilerak.\n“Metaverso”-an bilerak (2022/03/14)\nTknikako “Ingurune Birtualak” sailak bere eguneroko funtzionamenduan “Horizon Workrooms”-en bilerak barneratu ditu, emaitza arrakastatzuak lortuz. Desplazamenduen murrisketa, bileren efektibitatea handitzea, arreta mantentzea… hainbat dira teknologia honek dakartzan abantailak.\nProsezu honek Ikasgeletan eta irakasle departamentuetan sartzeko prest dagoela frogatu nahi du, aurrez aurreko esperientzia bat izanez. Dokumentazio bat sortu da edozein ikastetxeek teknologia hau bereganatu dezan.\nIrudian “Tknikako 3 pertsona VR betaurrekoak erabilita + webcam baten bitartez beste pertsona bat bilera bet izaten.\nIngeteam-erako Errealitate Mistoan aholkularitza eta aholkularitza teknikoa. (2022/01/20)\nHololens 2 bezalako gailuen bidezko errealitate mistoa Ingeteam bezalako ingeniaritzetan lan neketsu eta ekonomikoki garestiak egin ditzaketen teknologiak dira. Tkguneren barruan egindako azterketa teknologiko baten bidez, Ingeteamen zenbait behar teknologiko antzeman ziren, eta Harrobiak eta Tknikak konpondu ahal izan zituzten.\nUrruneko laguntzako soluzioak ziren, iristeko zailak ziren instalazio teknologikoentzat, itsaso zabaleko itsasontzi batean daudenentzat, esaterako. Bertan, askotan, teknikari bat helikopteroz joan behar da larrialdietara. Egoera horietan, Hololensen bidezko urruneko laguntzak gastu hori ekidin dezake, eta konponbidea askoz ere eraginkorragoa eta eraginkorragoa izan daiteke.\nEra berean, errealitate mistoak gaur egun teknikariak atzerrira joatea eskatzen dute. Neurrira egindako Hololens garapen baten bidez konpon daitezkeen zeregin batzuk ikastea erraztu dezake, hori ekidituz.\nAzkenik, sektoreko azoketan marketinari begira, azoka horietara gailu handiak garraiatzea ekidin dezake, eta hori da teknologia mistoak hain garestiak diren garraio horiek saihestu ditzakeen beste alderdietako bat.\nHiru eremu horietan Ingeteamekin aritu gara lanean, bi jarduketa- eta ikerketa-eremu laburtuz: telelaguntza eta neurrirako garapena Hololensentzat:\n“Remote Assist” softwarearen erabilera modu egokian ikertu eta aztertu da Hololens 2-ren barruan. Honako erabilera-kasu hauetan, modu egokian:\n– HoloLens 2 vs PC- Hololens 2 vs Hololens- Hololens 2 vs sakelako telefonoa\n– Neurrira egindako garapena Hololens2.\nNeurrira egindako garapen txiki bat ikertu eta egin da, eta aplikazio horren set-up eta deploy hardware errealean nola egin ikasi ahal izan da.\nProiektua modu egokian amaitu da. Ingeteamek Errealitate Mistoko laborategi bat integratuko du bere I+G sailean. Laborategi hori abian jarriko da https://orekainteractive.com/euskal enpresaren bidez. Ezarpenaren lehen urratsen ondoren, Ingeteamek DUALeko ikasle bat izango du ekainetik aurrera, laborategia erabiliko duena eta Hololens erabiliz neurrirako garapenetarako eduki berriaren garapenean aurrera egiteaz arduratuko dena.\nHololens 2 Hardwarerako prototipoak prestatzen. (2021/10/19)\nMicrosoft-eko Hololens 2 errealitate mixtorako Hardware berritzailearekin hasi gara lanean. Ingeteam-entzat lokalizazio kritikoa dituzten ingurumenentzako teleasistentzirako soluzio bat ikertzen dihardugu.\nTknikako “Ingurune Birtualak” lan taldean Harrobiako 2 irakasle lanean hasi dira (2021/10/09)\nAnder Mendia eta Josu Cobelo “3D zikloko irakasleak” lanean hasi dira Tknikako “Ingurune Birtualak” lan taldean. Ceinpro eta Ciudad Jardin ikastetxeko beste bi pertsonek osatzen duten lan taldea interaktibitatea eta inmersibitatearekin lotura duten hainbat proiektuetan lanean hasi dira.\nTKNIKA – Lanbide Heziketari Aplikatutako Ikerketa eta Berrikuntzako Euskal Autonomia Erkidegoko Zentroak lidergoa izanik eta Euskadi-Lanbide Heziketako ikastetxe batzuetako irakasleak osatutako lan taldeak dira. Bere helburua susperzen ari diren sektoreetako espezializazio-arloetan edota Eusko Jaurlaritzaren politiketatik lehentasunezko gisa adierazitako arloetan ezagutza sortzea eta trebatzea da.\nHalaber, ezagutza eta kapazitate horiek ahalik eta azkarren gainontzeko ikastetxeetara eta ikasleengana heltzeko ekintzak egitea.\nGaur honako espezializazio-arlo hauek lantzen ari dira:\nIoM (Internet of Machines) Industry 4.0 (Komunikazioa eta biki digitala).\nErrealitate birtuala eta fusionatua.\n3D modelaketarako segmentazioaren digitalizazioa medikuntzan Osasuna 4.0\nDigitalizazioa energia berriztagarrietan, hidrogenoa.\nTeknologia interaktiboak eta murgiltzaileak ezartzea.\n5G sareak ezartzea «small cells» instalazioaren arabera.\nAdimen artifiziala aplikatzea Euskadiko Lanbide Hezketan.\nBlockchain teknologia aplikatzea Euskadiko Lanbide Heziketan\nHARROBIAk TEKNOLOGIA INTERAKTIBOAK ETA MURGILTZAILEAK EZARTZEA espezializazio-arloan parte hartzen du.\nEusko Jaurlaritzako Hezkuntza Sailaren Lanbide Heziketako Sailburuordetzak finantzatutako jarduera da.\nElkalean aritzeko proposamenak, proiektuaren inguruko argibideak, zalantzak edo iritziak:


Alaitz Olaizolak aipamen berezia jaso du Karmele Igartua sorkuntza bekan - Uztarria (Azpeitia)\nAlaitz Olaizolak aipamen berezia jaso du Karmele Igartua sorkuntza bekan\n218 lanari esker jaso du epaimahaiaren aipamen berezia azpeitiarrak. Beka, berriz, Uxue Arzelus donostiarrak jaso du. Epaimahaiak azaldu duenez, "biek erakutsi dute oso maila altua eta parekoa, baina bat hautatu behar". Iaz Olaizolak jaso zuen Karmele Igartua sorkuntza beka, umeentzat idatzitako Sugegorri eskola antzerki lanarekin.\nAlaitz Olaizola, beheko ilaran ezkerretik aurrena, sari banaketa ekitaldian. (Goiena.eus) Ikusi haundiago | Argazki originala\nAlaitz Olaizolak (Azpeitia, 1975) aipamen berezia jaso du Bergarako Idazle Eskolak ematen duen Karmele Igartua sorkuntza bekan, 218 lanarekin. Olaizolak ez du diru saririk jaso, lehiaketaren irabazlea Uxue Arzelus izan delako. Donostiarrak Paris lanari esker jaso du saria.\nAurtengoa beka banatu duten zazpigarren aldia izan da, eta parte-hartzaileek gidoiak aurkeztu behar izan dituzte. Guztira 20 proiektu aurkeztu dituzte, eta epaimahaia osatu duten Iñaki Zubeldia eta Pako Aristi idazleek eta Itziar Gomez aktore eta gidoilariak hala erabakita, bi lan nabarmendu dituzte: Arzelusena eta Olaizolarena. Pako Aristik sari banaketa ekitaldian azaldu duenez, "biek erakutsi dute oso maila altua eta parekoa, baina bat hautatu behar". Halere, Aristik Olaizolaren lana nabarmendu du: "Originaltasuna, kontakizunaren interesa, euskara dotorea eta zorrotza besteak beste hartu dira kontuan aipamena egiterakoan".\nIaz Olaizolak jaso zuen Karmele Igartua sorkuntza beka Olaizola; iaz umeentzako idatzitako Sugegorri eskola antzerki lanarekin. "Antzerkigintzan jarduten dut nik, eta lehenengoz egin dut gidoi bat, baina gozatu egin dut", azaldu du Olaizolak. Aristik esan duenez, aurtengo edizioa "aitzindaria" izan da, gidoiak saritzen dituzten lehiaketa "oso gutxi" daudelako.\nDatorren urteko sorkuntza bekara helduentzako poesia lanak aurkeztu ahal izango dira.


Irekia Eusko Jaurlaritza - Gobierno Vasco :: Lehendakaria Durangoko San Antonio Ikastetxearen 150. urteurreneko ospakizunean izan da\nLehendakaria Durangoko San Antonio…\n\nLehendakaria Durangoko San Antonio Ikastetxearen 150. urteurreneko ospakizunean izan da Iturria: Irekia\n\n\n\n\n\n\n\nIñigo Urkullu lehendakaria eta Hezkuntzako sailburu Cristina Uriarte San Antonio Ikastetxearen 150. urteurrena ospatzeko ekitaldian izan dira. Lehendakariak nabarmendu nahi izan du ikastetxe honek “gazteekin eta familiekin hartuta duen konpromiso pertsonal eta soziala”, eta, aldi berean, kalitatezko hezkuntza izateko elkarlanaren garrantzia azpimarratu du.\nSan Antonio Ikastetxeak gaur jaieguna antolatu du 150. urtemuga ospatzeko. Urtemuga dela eta, ikastetxearen historia laburbiltzen duen argazki-erakusketa ere ikus daiteke. Hiru garaitan dago banatuta, artxibo historikoan gordetako argazkirik zaharrenetatik hasi eta irakasleen kooperatiba ikastetxea kudeatzen hasi zen azken garaira artekoak.\nSan Antonio ikastetxea 1867an sortu zuen Klaratarren komunitateak, eta hasieran barnetegi bat izan zen. 1937ko bonbardaketak Durango txikitu ondoren, eguneko eskola bihurtu zen, eta orain dela bi hamarkada, Agustindarrekin elkartu ondoren, San Antonio-Santa Rita ikastetxea zabaldu zuten; gaur egun irakasleen kooperatiba bat da.\nGaurko ekitaldi instituzionalean lehendakariak gogoratu du ikastetxea balioetan oinarritutako hezkuntzaren erreferentzia dela, eta, aldi berean, “gazteekin eta familiekin hartuta duen konpromiso pertsonala eta soziala” azpimarratu du. Urkulluk gogora ekarri du hezkuntza Eusko Jaurlaritzaren lehentasunetako bat dela, eta adostasunean eta elkarlanean oinarrituta jarraitu behar duela aurrera egiten.\nlehendakaria_gizartea_erref... behera kargatu (700 KB)\nlehendakaria_gizartea_erref... 10 MB\nrecursos_lehendakari_san_an... 80 MB\n2017_03_22_lhk_san_antonio_... 2 MB (jpg)\nlhk_san_antonio.jpg 100 KB (jpg)\nDiscurso_LHDK_150_aniversar... 100 KB (application/pdf)


Haritz Mujika Mikel Laboa sariketan txapeldun - Asteasu - Tolosaldeko ataria\nHaritz Mujika Mikel Laboa sariketan txapeldun\nTolosaldeko Ataria 2019-01-14 09:01\nBertsolari Gazteen VIII. Sariketa jokatu zen atzo Donostian sei bertsolariren artean.\nHaritz Mujika izan da VIII. Mikel Laboa Sariketako txapelduna. Jon Gurrutxaga azpeitiarra izan da bigarren eta Ane Zuazubiskar, Aitor Etxeberriazarraga, Itsaso Piquer eta Naia Ibarzabal sailkatu dira hurrenez hurren.\nEgin beharreko ariketak honako hauek izan ziren: 8ko handian hiruna bertso; 8ko txikian, hiruna bertso; 10eko txikian beste hiru; bi punturi erantzun eta hitzari bertso bat. Puntuazio onena duten bi bertsolariek buruz burukoa jokatu zuten. Sei puntuko motzean hiruna bertso egin zituzten, puntutan sei bertso osatu arte, eta hiru bertso, nahi zuten doinu eta neurrian.\nPalmaresari dagokionez, orain arteko irabazleak hauek dira: Unai Gaztelumendi (2012), Asier Azpiroz (2013), Maialen Akizu (2014), Nerea Ibarzabal (2015), Unai Mendizabal (2016), Nahia Sasco (2017) eta Joanes Illarregi (2018).


LONDRESKO EUSKAL KONTSEILU NAZIONALA ETA EUSKAL-FRANTZIAR ITUNA\nAlemenen okupazioak eraginda, Eusko Jaurlaritzaren makineria administratiboa asko desitxuratu zen. Eusko Jaurlaritzaren kanpoko ordezkaritzek bakarrik jarraitu zuten irekita. Europako bakarra Londresen zegoen, eta Jose Ignacio Lizasok zuzentzen zuen. Londresekoaz gain, New Yorken, Buenos Airesen, Mexiko eta Caracasen bana zeuden, eta Santo Domingon beste bat ireki berri zuten.\n1939ko urteaz geroztik, Manuel de Irujo ere Londresen bizi zen, EAJ alderdiaren diputatua, Eusko Legebiltzarkide Taldeko lehendakaria eta Errepublikako ministro ohia. Orobat, Ingalaterran aterpe hartu zuten, batetik, Frantziatik ihes egitea lortu zuten eta zona libreko Euskadi Buru Batzarra osatu zuten EAJko buruzagi batzuek (Luis Arredondo, Elias Etxebarria eta Antonio Gamarra); bestetik, gerra zibila amaitzean etxera ez itzultzea erabaki zuten merkataritza itsasgizon askok, …, eta, azkenik, euskal kolonia txiki batek, zeina osatzen zuten, batik bat, 1937an, Habana trasatlantikoan, Southampton-era atera zituzten umeek.\nIkusirik Eusko Jaurlaritzako lehendakaria eta sailburuak desagertuta zeudela eta ordezkaritza mailako hutsune bat zegoela, Ingalaterran zeuden Euskadi Buru Batzarreko buruzagiek, Irujok eta Londreseko delegatu Lizasok erabaki zuten organismo bat sortzea, hutsune hori behin-behinean bete eta gobernu lanak aurrera eramateko. Organismo hori 1940eko uztailaren 11n eratu zen eta Euzkadi'ko Batzar Nagusia deitu zioten. Honela osatu zen:\nLehendakaria: Manuel de Irujo.\nLehendakariordea: Ramon Mª Aldasoro (Buenos Aireseko ordezkaria).\nBokalak: Isaac Lopez Mendizabal (Buenos Aireseko ordezkaritzakoa); Santiago Cunchillos (Buenos Aireseko ordezkaritzakoa); Pablo de Artxanko (Buenos Aireseko ordezkaritzakoa); Juan Olazabal (Caracaseko ordezkaria); Francisco Belaustegigoitia (Mexikoko ordezkaria); Manuel Sota (New Yorkeko ordezkaria); eta Jose Ignacio de Lizaso (Londreseko ordezkaria).\nBokal idazkaria: Angel Gondra (Londreseko ordezkaritzakoa).\nKontseilariei ez zitzaien eginkizun jakinik eman eta Londresen bizi ziren hiru kideek (Irujo, Lizaso eta Gondra) osatu zuten batzorde iraunkorra. Azken buruan, batzorde iraunkor horrek hartu zituen bere gain Kontseiluari zegozkion erabakiak eta jarduketak. Egoitza Londresen jarri zuten eta Kontseilu Nazionalak 1942ko urtarrilaren 28ra arte jarraitu zuen lanean, hau da, harik eta Agirre lehendakaria Amerikatik itzuli eta euskaldunen munduko ordezkaritza gorena bere gain hartu arte.\nFRANTZIA LIBREAREKIN EGIN ZEN HITZARMENA\nKontseilu Nazionalak bere burua aurkeztu zuen ofizialki, eta harremanetan jarri zen Ingalaterrako Kanpo Harremanetako Ministerioarekin (Foreing Office), Txekoslobiako, Poloniako, Jugoslaviako, Belgikako eta Norvegiako erbesteko gobernuekin, Frantziar Inperioaren Defentsarako Kontseiluarekin (Frantzia Librea) eta Londresen akreditutako enbaxadekin; zehazki, Estatu Batuetako eta iberoamerikar herrialdekoekin. Ingalaterrako gobernuarekin egin ziren harreman zuzenek ez zuten Kontseilu Nazionalak nahi zituen emaitzak eman. Izan ere, gerraren bilakaerak behartuta, britainiarrek erabaki zuten Francoren aurreko jokamoldea baretzea. Ingalaterrak, hain zuzen, kosta ala kosta nahi zuen Franco gerran ez sartzea, Gibraltarreko base estrategikoari ez ziezaion eraso egin.\nHala, britainiarrek berek Lizasori iradoki zioten egokiena zela euskaldunak Frantzia Librearekin harremanetan jartzea, auzo herrialdeak zirenez gero. Berehala egiaztatu ahal izan zen harreman horiek frantsesen interesa ere piztu zutela. Lankidetza hitzarmen batera iristeko elkarrizketak abenduaren 15ean hasi ziren; izan ere, egun horretan, Euzkadiko Kontseilu Nazionalak frantziar-euskal hitzarmenaren lehen aurreproiektu bat aurkeztu zion Frantziar Inperioaren Defentsarako Kontseiluari. Negoziatzen sei hilabete egin ondoren, hitzarmenaren testua prest zegoen. Hiru ziren hitzarmenaren alderdi aipagarrienak: euskaldun boluntarioak Frantziar Indar Libreen unitate batean sartzea; elkarlan ekonomikoa eta komertziala; eta informazioko euskal zerbitzuek frantses zerbitzuei laguntzea.\nHala, 1941eko maiatzaren 17an, arratsaldeko 16:30ean, hitzarmenaren agiria sinatu zuten Frantziar Kontseiluaren egoitzan (Carlton Gardens, 4. zenbakia). Frantziaren aldetik azaldu ziren René Cassin, Maurice Dejean, Escarrá komandantea eta Elene Souchère, eta Euskal Kontseiluaren aldetik, berriz, Jose Ignacio Lizaso eta Angel Gondra. Hitzarmena Cassinek eta Lizasok sinatu zuten. Testuaren kopiak egin ziren frantsesez, gaztelaniaz eta euskaraz. Hitzarmenak garrantzi historiko oso handia izan zuen, zeren eta frantses agintaritza batek, lehen aldiz, zuzenbide publikoko erakundeen kategoria aitortzen zion euskal herritarren organismo ordezkari bati. Beste aldetik, euskaraz sinatutako nazioarteko lehen hitzarmena da. Bitxikeria bezala aipatu daiteke bi sinatzaileak euskaldunak izan zirela, zeren eta René Cassin, geroago Nobel Saria eman ziotena, Baionakoa baitzen.\nHitzarmena berretsia izan zen bi kontseiluetako lehendakarien arteko telegrama trukaketa baten bidez. Maiatzaren 26an, Irujok telegrama bat bidali zion De Gaulli, zeina garai haietan Kairon zegoen, eta De Gaullek, maiatzaren 30ean, beste telegrama baten bidez erantzun zion, eta besteak beste zera adierazi zion: Gure bi herrion arteko elkarlana euskarri sendoa izango da gure etsaiak borrokatzeko eta munduan askatasun nazionalen garaipena lortzeko. Aldi berean, maiatzaren 27 eta 28an, hitzarmenaren sinaduraren eta edukiaren berri eman zieten Ingalaterrako Kanpo Harremanetako Ministerioari (Foreign Office) eta Iparramerikako enbaxadari.\nHITZARMENA BETETZEKO ZAILTASUNAK\nGobernu britainiarrak, hasieratik bertatik, ez zuen begi onez ikusi hitzarmena. Horren berri izan zutenean, Kanpo Harremanetako Ministerioko goi funtzionarioek elkarrizketa bat izan zuten Escarrá-rekin, ekainaren 7an. Bi egun geroago, Escarrá-k gutun bat bidali zion Lizasori, hitzez hitz hau adierazteko: “Gobernu britainiarrak irizten dio, batetik, hitzarmena erabat isilpean gorde behar dela nahitaez, eta bestetik, hitzarmenaren exekuzioa eten egin behar dela, beste agindu bat eman arte. Gobernu britainiarrak adierazi duen desira gertaera berritzat hartu behar dugu, eta men egin behar diogu. Noski, exekuzio-etendura honek ez dio batere baliorik kentzen legez izenpetu dugun hitzarmenari.\nNahiz eta britainiarren jarrerak ez zuen zirrikitu askorik uzten hitzarmena aplikatzeko, adostutako neurri batzuk abian jarri zituzten diskrezio osoz. Euskal boluntarioak Frantziar Indar Libreetan sartzea izan zen garapen handiena izan zuen neurria. 1941ko urtean, euskal unitate militar bat eratzeko lehen gestioan egin ziren. Hala, gestio horiei esker, Frantziar Itsas Indar Libreetako Itsas Fusilarien 3. Batailoia sortu zuten. Dena den, proiektu horrek ere porrot egin zuen, britainiarren esku-hartzea dela medio. Izan ere, ingelesak ez zeuden euskaldunak Frantziar Indar Libreetan sartzearen aurka, baina bai euskaldunek beren unitate propioak antolatzearen aurka. Hala, batailoi sortu berria desegin egin zuten 1942ko maiatzaren 23an.\nHitzarmeneko beste alderdiek ez zuten tamaina horretako garapenik izan, askoz txikiagoa baizik; garapen teorikoa besterik ez zuten izan gehienetan. Batzordeak osatu zituzten, bilera egin zituzten, baita azterketa batzuk eta, are, izendapen batzuk ere, baina horrek guztiak ez zuen emaitza nabarmenik eman. Agian, Frantziar Afrika Ekuatorialera “merkataritza” misio bat bidaltzea izan zen harreman horien ondorio praktiko bakarra. Itsas Fusilarien Batailoiko bi ofizialek osatu zuten misioa, eta horien egiazko eginkizuna izan zen alemanek Muni eskualdean zuten ezkutuko jarduna zaintzea, informazioa bilatzea eta, Espainia gerran sartu zitekeela-eta, operazio bat prestatzea. Baina misio horrek ere porrot egin zuen, batailoia desegin zenez eta bi ofizialek itzuli egin behar izan zutenez.\nHitzarmena sinatzeak frantsesen eta euskaldunen artean sortu zuen giro egoki horretaz baliatuz, kultur harremanetan ere sakontzen saiatu ziren. Hainbat kontseilari frantsesekin eta De Gaulle berarekin harreman batzuk izan ondoren, 1942ko irailaren 10ean Europa Mendebaldeko Herrien Kultur Batasuna eratu zuten, Londreseko Frantziar Institutuaren itzalean. Kultur Batasunaren estutuek bide emanda, urriaren 25ean euskal taldea sortu zen, eta katalanek ere beren taldea sortu zuten. Kultur Batasunak hitzaldiak, lehiaketak eta erakusketak antolatu zituen, baina britainiarrek, egokitasunaren goreneko arrazoiak zeudela eta, amaiera eman zioten ekimen horri 1943an.\nAgirre lehendakariak, Amerikatik itzuli ondoren Eusko Jaurlaritzaren zuzendaritza hartu zuenean, bera partaide zela hitzarmena berresteko nahi bizia agertu zuen. 1942ko urtarrilaren 28an, Lizasok helburu horrekin gutun bat bidali zion De Gaulli, eta bi lehendakarien artean gutun trukaketa bat egitea proposatu zion. Nahiz eta De Gaullek ez zuen aurkako jarrerarik erakutsi, Lizasok eskatutakoa ez zen inoiz bete. Frantzia liberatuta, eta frantziar gobernua Parisen ezarrita, egoera asko aldatu zen. Gobernu britainiarrak bai gobernu frantsesari bat euskal ordezkaritzari jakinarazi zien ezen frantziar-euskal hitzarmenaren aplikazio etendura eta sekretua altxatuta geratzen zirela Britainia Handiari zegokionez. Baina hitzarmenak ez zuen ondorio praktiko gehiagorik izan, nahiz eta erreferentzia-puntu bat izan zen beste unitate militar bat abian jartzeko. Gernika Batailoia izan zuen izena, eta alemanen kontra borrokatu zen 1945ean, Point de Grave inguruan.


Koldo Tellitu | Murrizketarik Ez\nPosts tagged ‘Koldo Tellitu’\n«Hiru elekoarekin ez gaude ados, baina interesgarria da probatzea»\nIturria: Berria.info – 2012/09/16\nKoldo Tellitu. Ikastolen Elkarteko lehendakaria\nNafarroan eta Iparraldean murrizketek sortutako egoerarekin kezkatuta dago Tellitu; «urte korapilatsua» izan daitekeela azaldu du. Ikastolek Jaurlaritzaren plan batzuetan parte hartzea defendatu du, «interesgarri» iritzita.\nIkasturte gorabeheratsua espero du Koldo Tellituk (Barakaldo, Bizkaia, 1966), Ikastolen Elkarteko presidenteak: murrizketak, EAEko hauteskundeak eta Espainiako Gobernuaren hezkuntza erreforma. Adostasunak lortzea ezinbestekoa dela nabarmendu du etengabe. Eskola akordioa lortzeko «apustua» ez egitea egotzi dio Jaurlaritza sozialistari. Defendatu egin du, ordea, haren planetan ikastolek izandako parte hartzea.\nDatozen lau urteetarako itunen plana egin duzue Jaurlaritzarekin. Ratioetarako irizpideak gogortu dira.\nBadakigu egoera ez dela erraza. Itunak lantzerakoan ratioak igo egin dira, eta zenbait ikastolatan gelak galdu dira. Talde moduan ez da izan hainbesterakoa, baina zenbait ikastolatan jipoi handia izan da. Gela bakoitzean dagoen ikasle kopurua handitu egin behar izan da, eta hori hezkuntzaren kalitaterako ez da batere ona.\nTalde gutxiago, eta, beraz, irakasle gutxiago. Posturik kenduko duzue?\nPosturik ez da galdu. Ikastolen oinarri sendoa da elkartasuna, baita lan alorrean ere. Ikastoletan lanposturik ez galtzea da gure asmoa. Ikastolaren batean mozketaren bat badago, langileak kokatuko ditugu beste ikastola batean.\nNafarroan are gogorragoa da egoera, eta zer esan Ipar Euskal Herriaz.\nTafallako ikastolaren kasua begiratu besterik ez dago. Nafarroako Gobernuarekin harreman gutxi dago, eta murrizketak gogorragoak izan dira. Elkartasun planteamendua Euskal Herri osorako da: Nafarroako ikastoletan ezer gertatzen bada, erkidegoko ikastolak hor daude. Mozketak Iparraldean ere izan dira; oso egoera gogorrean daude. Seaskako ikastolek murgiltze eredua dute, eta horrek gastu gehiago dakar. Beren kabuz aurre egiten dute aurrena, eta atzetik ikastolen mugimenduak, elkartasunez. Ez badugu lortzen Hegoaldeko erakundeek laguntzea, urte korapilatsua izango da.\nKrisialdian, ulertzekoa da erakundeek sare publikoa lehenestea? Dikotomia sortu da bi sareen artean?\nEz daukagu hezkuntza osoa arautzen duen legerik. Gu hori aldarrikatzen ari gara. Hezkuntza zerbitzu publikoa da, eta egon daitezke administrazioaren ikastetxeak eta herritik sortutakoak. Garrantzitsuena ez da nor den jabea, baizik zer eskaintzen dion gizarteari. Guk ez dugu eskatzen administrazioaren ikastetxeen finantzaketa: gure kostuak asetzeko adinako diru kopurua behar dugu. Hezkuntza eskubidea lehenetsi behar dute gobernuek. Hortik aurrera, ez da egongo dikotomiarik. Lehia artifiziala izan da guretzat.\nAgintaldia amaituta, zer diozu Isabel Zelaak Jaurlaritzan egindakoaz?\nAzken eskola akordioa orain hogei urte sinatu zen, eta hezkuntza sare osoarentzako legerik gabe gaude. Zelaaren taldeak ere ez dio horri aurre egin. Beste lau urte pasatu dira. Onartu behar da hasieratik garbi utzi zuela ez ziola aurre egingo horri, ez zuela gehiengorik. Apustu partzialak egin ditu. Zenbait proiektu jarri ditu martxan, eta batzuetan adostasuna izan dugu. Elementu orokorra ez da ukitu, hala ere, eta guretzat hori txarra da. Egia esan, aurreko gobernuak gauza bera egin zuen; Anjeles Iztuetaren garaitik gauza gutxi ukitu dira. Gainera, mozketak jasan ditugu, oso gogorrak 0-3 zikloan. Orain bi urtekoa izan zen mingarriena, langileen murrizketa. Hitzarmena bizirik genuen, eta erdian jo gintuen Jaurlaritzak.\nGogor hasi zen Zelaa: Euskal Herria kontzeptua, euskara irakats-hizkuntza ez izatea… Gero leundu du jarrera.\nBat nator analisi horrekin. Egia esan, Euskal Herria kontzeptuari buruzko afera ez genuen ulertu, besteak beste sozialistak zeuden garaian etengabe erabili zelako. Argi zegoen sozialistek desadostasunak zituztela Tontxu Camposen dekretuarekin, ez soilik Euskal Herriari eta euskarari buruz. Baina ez zioten gaiari heldu; politika mailako kontuekin geratu ziren. Aukera bat galdu zen zerbait egiteko. Ordutik Zelaa egokitzen joan da jarrera. Erlazioak guztiz normalizatuak izan dira gurekin.\nHiru eleko eredua jarri du martxan, proba gisa. Askoren kritika izan da euskara orduak gutxitu egin direla. Eta ikastolak parte hartzen ari dira…\nEsperimentazioa da, eta ebaluazio bat egingo da. Bi alde horiek egokiak dira. Ez da egitura aldaketa bat izan; ez da ezer aldatu. Argi dago: guk ez dugu bat egiten honekin. Beste agertoki bat aldarrikatzen dugu. Baina jakinda lau urtean ez zela legerik egongo, ez zela aldaketarik egongo, ez genuen bereziki gaizki ikusten esperimentazio fase batean egotea; interesgarria baita ikastolak egotea eta baloratzea. Oinarrian ez gaude ados, baina pentsatu genuen esperimentazioak elementu interesgarriak izan zitzakeela. Gainera, marko ezberdinak ziren sare publikorako eta itunpekorako: guk ez dauzkagu orduak neurtuta, baizik eta saioak. Askatasun maila bat ezarri zuten. Aukera horiek egonda, nahiz eta gure xedea marko hori ez izan, aukera bat zen.\nD eredua geratu egin da Nafarroan.\nKezka nabarmena daukagu. Geldialdi batean sartu da. Uste dut eragile askok autokritika egin beharko genukeela Nafarroan gertatutako zenbait gauzaren inguruan. Gobernuak ondo egin du jokoa: TIL [ingelesa irakats-hizkuntza duen eredua] eta horrelako planak ondo saldu ditu. Euskalgintzan ari garen eragileok —eta ez soilik hezkuntzakook— aztergai dugu hori. Estrategia berriak behar ditugu buelta emateko. Azterketa sakon bat egin behar dugu, eta aurre egin horri, zeren oso kezkagarria baita geldialdi hori.\nBakerako Hezkuntza Planaren aurka agertu zineten, eta gero Bizikidetzarako Hezkuntzaren Aldeko Adierazpena sinatu duzue. Zer aldatu da?\nDena. Lehenengo planteamendua mundu politikotik etorri zen. Ez genuen inondik inora bat egiten. Geroko adierazpena lantzeko aukerak izan genituen, eta ados gaude dioenarekin. Abiapuntu bat da. Herri hau fase berri batean sartu da, eta behar-beharrezkoa da gertatutakoari buelta ematea. Guztien artean landu beharreko gaia da. Bakegintza era osoan aztertu behar da; era askotako biolentziak egon dira herri honetan. Ulertu genuen bizpahiru eragilek ez sinatzea. Egon ginen haiekin, eta esan genien lan bat dagoela hemendik aurrera eta garrantzitsua dela hor egotea. Lehen planteamendua politikoa zen, eta bigarrena, hezkuntzara bideratua.\nEzer gauzatu da argazkiaren ostean?\nMakal doa. Erritmo politikoek beste zerbait agintzen dute. Datorren gobernuaren lana izango da.\nHezkuntza erreforma aurten onartzeko asmoa du Espainiako Gobernuak. Beldurrik bada ikastoletan?\nNola ez. Guztiz atzerakoiak dira planteamenduak. Gizartearen dualizazioa argi ikusten da: ibilbide ezberdinak, Lanbide Heziketa bigarren mailako ikasketa gisa… Horrek ikusarazten du gure herriaren arazo bat: esparru batzuetan gure hezkuntza arautu dezakegu, baina marko orokorra Madrildik edo Paristik inposatuta dator. Herri honetan PSE-EEtik ezker abertzaleraino inork ez du bat egiten planteamendu horiekin; bat egiten duen kopurua oso-oso txikia da gurean. Horrek azaleratzen du herri honek duen arazoa bere geroa erabakitzeko. Oso larria da. Ibilbideak eta kanpoko probak inposatuko dituzte, eta eragina izango dute ikasleengan.\nKanpoko probak aipatu dituzu. Kontrolerako bidea ez ezik, ikastetxeen rankingak egiteko erabiliko dituzte. Zer iritzi daukazu zerrendak egiteaz?\nEztabaida luzea da. Argi daukagu ebaluazio kultura falta dela hemen. Gu ebaluazioaren alde gaude. Askotan berba egiten dugu diru publikoa egoki erabiltzeaz; hori jakiteko, ebaluazioa ezinbestekoa da. Ebaluatzearen alde gaude, eta horrek ondorioak izatearen alde. Ranking esan behar zaie? Agian, ez da hitz egokiena. Ebaluazioaren ondorioak azter daitezke; adibidez, zerrendan baxuen daudenei laguntza gehiago ematea. Guk hori egiten dugu. Azken ebaluazioan ikusi dugunean ikastolaren bat ez dagoela behar den mailan, neurri bereziak hartu ditugu. Hori positiboa da.\nBaina beste gauza bat da orain proposatu dutena: ikasle bakoitzak zuzeneko eragina izatea. Gu neurri kolektiboei buruz ari gara. Gizarteak jakin behar du zein ikastetxe dauden ondo eta zein ez. Kontuan izanda dena: ikasle motak daude, ez da berdin leku batean edo bestean egon… Europan badaude herriak hori badutenak, eta ez bereziki neoliberalak. Bigarren eztabaida da emaitzak publiko egin behar diren, eta hirugarrena, zein neurri hartu behar diren.\nErreforma hotsen aurrean, adostasunerako deiak nagusitu dira. Eragile bakoitza bere aldetik ari zarete?\nZenbait eztabaida sortzen dira hemen; baditugu mikrogatazkak. Bakoitzak bere helburuak ditu, ideologia… Zilegi da zenbait alorretan talka egitea, baina norabide orokorrean —emaitza hobeak behar ditugula, euskararen inguruko akordioak…— ados jarri behar dugu. Benetan behar bat dugu herri gisa aurrera egiteko. Egia esan, azken urteetan egoera ez da izan ona. Baina lortu behar dugu.\nOrain urte batzuk, Oinarrizko Hezkuntza Akordioa sinatu zenuten, eta Euskal Curriculumaren bidea hasi. Urrun geratu dira garai haiek?\nAgian bai. Argazki hura zoragarria izan zen: eragile mordoa batu ginen. Beharrezkoa da berreskuratzea. Bizpahiru erronka ditugu herri moduan —emaitzena, hezkuntza sistema propioa eraikitzea eta Euskal Curriculuma garatzea; euskara barruan dela—, eta ezinbestekoa da. Oztopo nagusia batzuetan publiko-pribatu dikotomia da. Gainditu behar dugu hori. Gizartearekiko, herriarekiko iritzi berak ditugun eragileok pauso bat eman behar dugu.\nEuskal Curriculuma zertan dago?\nIkastolek garatzen segitzen dute. Fase esperimentalean dago. 2013-14an liburuak ateratzea da xedea.\nIkastolak beren aldetik ari dira lanean, beste eragile batzuk gabe?\nEuskal Curriculuma oinarri hartuta, hein batean bakarrik geratu ginen. Azken bolada honetan Elkar argitaletxearekin sortu dugun Ikaselkar argitaletxea ari da aurrera eramaten lan hori. Ez da bakarrik curriculum berria, baizik eta gaitasunen inguruko planteamendu berritzaile bat; Europan ia ez dago horrelakorik. Sekulako inbertsioa izan da guretzat —Jaurlaritzaren lehen murrizketa izan zen, eta gure baliabideetatik ari gara—. Beti prest gaude beste eragileekin lanean aritzeko, esperimentazioan parte hartzeko… Guk une batean erabaki genuen ezin genuela utzi erdi hilda, aurrera eraman behar genuela. Ikastolen lehentasun nagusia da Euskal Curriculuma garatzea.\nMadrilen birzentralizazioa mehatxua da Euskal Curriculumarentzat?\nBai, noski. Horrekin jokatu beharko dugu. Ikastolen hasierako garaitik ohituta gaude. Zer daukagu ona? Gaitasunetan oinarritutako hezkuntza Europatik datorren planteamendu bat dela, eta onartu egin beharko duela Espainiako Estatuak, Frantziakoak bezala. Horrek zabaltzen digu bidea.\nEtiquetas: EAE, hezkuntza, Ikastolen Elkartea, Koldo Tellitu, krisia, murrizketak, recortes


Euskara sailak euskararen erabilera pertsonen artean sustatzeko laguntza programa jarri du abian – Bilbao Euskaraz\n09/03/2009 UncategorizedIker Olkoz Aldareguia\nEkimenak euskararen erabilera sustatzea eta indartzea du helburu. Horretarako, bikoteak pertsona bakoitzaren ordutegia, zaletasunak eta interesak kontuan hartuta osatuko dira. Hortaz, programan parte hartu nahi dutenek galdera batzuei erantzun behar izango diete izen-emateko inprimakietan.\nEra berean, programak pertsona elebidunei edo euskara maila altua dutenei aukera emango die euren borondatez euskara erabili nahi duten beste pertsona batzuei laguntzeko. Gainera, bikoteei aisialdian euskaraz gozatzeko parada emango die. Bestalde, euskaraz mintzatu eta maila hobetu nahi dutenak eremu akademikotik kanpo euskaraz aritu ahal izango dira, naturaltasunez eta hizkuntzarekin gozatuz.\nPrograman izena eman nahi dutenek izen-emateko inprimakiak jaso ditzakete Ulibarri Euskaltegian (Gardoki kalea, 3. 94 416 24 72 telefonoa) edo www.ulibarri.org web orrian. Izena emateko epea martxoaren 11n hasiko da. Ondoren, osatutako bikoteak apirilaren erdi aldean aurkeztuko dira ekitaldi batean eta hortik aurrera programa martxan jarriko da.\nHamar astean zehar bikotekideek eskuragarri izango dituzte blog bat eta foro bat, programa berritzaile honen nondik norakoak beste parte hartzaileekin trukatzeko.\nHurrengo bidalketa Zea Mays taldeko Aiora Renteriak eta Kerobiako Xabi Fernandezek Harrapazank gazteentzako programaren bigarren tailer musikala emango dute


Garatutako lanari esker, EEEk Eusko Jaurlaritzari jasotakoa baino 142 milioi euro gehiago itzuli dizkio Hiru hamarkadatan 30 milioi euro eman dira laguntzetan, energia-iturri berriztagarrien aprobetxamendu partikularrera bideratuta.Gas naturalaren alde egindako apustuak inbertsioak aurreratu zituen, euskal gasifikazioa azkartzearekin batera. Horrek ekarri zuen, besteak beste, industrian energia-prezio lehiakorrak izatea eta eraginkortasun handiko teknologia industrialak erabiltzea. Prozesu hori giltzarria izan da industriaren lehiakortasunerako merkatu globalean, enplegu kuotei eusteko eta industriaren BPIerako. Hamarkada hauetan gas naturalari sarbidea emateak nabarmen murriztu du petrolioaren erabilera: % 62 izatetik oraingo % 43 izatera. Gainera, emisio gehien eragiten duen energia, ikatza, ez erabiltzea ahalbidetu du. Era berean, etxebizitzetan konfort egoera orokortzea lortu du. Energia berriztagarriek euskal energia-eskariaren % 7 ase edo betetzen dute, energia-autohornikuntza tasa dena, hain zuzen ere. Arlo horretan, Euskadik ikerkuntzaren aldeko apustua egin du, BiMEP edo CIC energigune moduko saiakuntza zentroen bitartez, energia sektorearen barruan aukera industrial berriak sortzeari begira.\nBidelek Sareak proiektuaren itxieraz jardunaldia60 milioi euro inbertitu dira.Legezko eskakizunak hobetu edo gainditu dira kontagailu digitalen aldaketarako, eta digitalizatu egin dira transformazio-zentroak eta azpiestazioak sare elektrikoaren maila guztietan.Euskal industriak bere teknologia propioa garatu du banaketa-sareak digitalizatzeko, nazioarteko merkatuan lehiatzen denarekin.\n3 martxoa 2017\nEnergiaren Euskal Erakundeak energia eraginkortasunaren eta berriztagarrien aldeko apostua azalduko du Berdeago azokan\n2 otsaila 2017\nEnergiaren Euskal Erakundeak bere irudi korporatiboa berritu du


Patxi Lopez lehendakariak bidaia hasiko du gaur Indiara, kooperazio eta enpresa harremanak sustatzeko\nPatxi Lopez lehendakariak bidaia hasiko du gaur Indiara, asiar herrialdean dauden euskal enpresei babesa emateko eta beste batzuei han harremanak egiten laguntzeko asmoarekin. Bidaiak kooperazio aldea ere badu, eta euskal ordezkaritzak Vicente Ferrer Fundazioko zenbait proiektu bisitatuko ditu. Horrez gain, martxoaren 21ean lehendakaria Indian bizi diren euskaldunekin bilduko da New Delhin, Jaurlaritzako Kanpo Harremanetarako Zuzendari Ainhoa Aldayk EuskalKultura.com-i baieztatu dionez.\nVitoria-Gasteiz. Patxi Lopez lehendakaria Indiara abiatuko da gaur bertan, enpresa eta kooperazio arloko misio baten buru. Bidaiaren lehen partean lagun izango ditu Marta Ares, Garapenerako Euskal Lankidetza Agentziaren zuzendaria, eta Guillermo Echenique, Kanpo Harremanetarako idazkari nagusia; astelehenetik aurrera eurekin bat egingo dute baita ere Bernabe Unda Industria sailburuak, eta 95 euskal enpresa eta erakundeen ordezkariek.\nLehendakariaren lehen hitzordua Anantapur-en izango da, Vicente Ferrer Fundazioaren egoitzan. Han Eusko Jaurlaritzak diruz laguntzen dituen bi egitasmo bisitatuko ditu: bata, nakazal ekologia arloko ekimena, eta bestea, energia garapen jasangarriaren arlokoa, sukalde ekologiko eta biogas-instalazioen bidez sustatzen dena. Lehen egun honetan, Eusko Jaurlaritzak osotasunean finantzatzen duen etxe kolonia bat ere bisitatuko du ordezkaritzak.\nVicente Ferrer Memoriala\nBigarren egunean euskal ordezkaritza Kalyandurg hirira joango da eta han haurdunaldi arriskutsuak dituzten emakumeei laguntzeko egitasmoa duen ospitala bisitatuko du. Eguneko beste bisitak genero-biolentzia sufritzen duten emakumeen aldeko proiektu bat eta minusbaliotza duten umeentzako eskolak izango dira.\nHorrekin batera Lopez-ek Vicente Ferrer-en Memoriala ere bisitatuko du. 2009an hil zen Vicente Ferrer baina Anna Ferrer emazteak eta Moncho Ferrer semeak bere lanarekin jarraitu dute eta Lopez eurekin bilduko da. Zehazki, Anna Ferrer Fundazioko presidentea da eta Moncho Ferrer Programa arduraduna.\nBidaiaren bigarren zatia, enpresa arlokoa, astelehenean hasiko da Mumbaien. Han lehendakariarekin bat egingo dute Bernabe Unda Industria sailburuak eta ia ehun euskal enpresa eta erakundeen ordezkariek. Bidaiaren parte honetan Mumbai, New Delhi, Pune eta Bangalore bisitatuko dira, Indiako enpresariekin bilerak eginez. Horrez gain Indiako inbertsioak Euskadira ekartzeko helburua ere badu ordezkaritzak.\nBestalde, bidaiaren hitzorduen artean aipagarria da lehendakariak herrialde honetan bizi diren euskaldunei harrera egingo diela New Delhin, martxoaren 21ean. Topaketa honetara gonbidatuak izan dira Indian lanean ari diren euskaldunak, batez ere enpresariak eta kooperanteak, eta baita ere indiar enpresari eta agintariak.\nMunduko laugarren ekonomia\nIndia munduko bigarren herrialdea da biztanle kopuruari dagokionez eta, munduko laugarren ekonomia izanik, 2015erako hirugarrena izatera ere helduko dela uste dute adituek. Hori guztia dela eta, Eusko Jaurlaritzak atzerrian bide berriak ireki nahi dituzten euskal enpresentzat jomuga nagusienetakoa bezala izendatu du. Dagoeneko 50 bat euskal enpresa dira jada herrialde honetan, eta SPRIk ere bulegoa du Indian.\nLehendakariaren bisita euskal gizataldeari 21ean egingo dion harrerarekin bukatuko bada ere, Unda sailburuak eta enpresen ordezkariek martxoaren 23a arte luzatuko dute bidaia.\nSPRIren nazioarteko sareak enpresariekin topaketa egingo du Bilbon, munduratze aukerak aztertzeko\nTaun Taun eta Teatro Paradiso euskal konpainiak Nueva Delhiko Txotxongilo Jaialdiko VI. edizioan parte hartu dute\nSPRI EAEko Garapen Agentzia India


Jijona turroia Thermomix-en - Errezetak thermomix-ean\nJijona turroia Thermomix-en\nIkasi jijona turroi gozo eta tradizionala nola prestatu Thermomix-en, Gabonetako postreen erregea\n1. Jijona turroia Thermomix-en\n2. Receta de Turrón de jijona en la Thermomix\n3. Thermomix-en jijona turroia egiteko osagaiak\n4. Jijona turroia prestatzea Thermomix-en\nGure sukaldean eta gordetzen ditugun goxoki goxo guztien artean, bistakoa da herrietako eta eskualdeetako sukaldaritza aberastasuna ikusita, tradizioak mantentzen dira eta horietako askok nazio eta nazioarteko mugak gainditzen dituzte, turroiaren kasuan bezala. de jijona - eta kontua da alicante turroia Espainian ez ezik munduko leku askotan Gabonetako gozokien erregeak direla.\nTurroi leun hau osagai oso sinpleekin prestatzen da eta hornidura batean erosten duzun edozein baino hobea da, izan ere, freskoa eta naturala ez da inor plastikoan ontziratutako zerbaitengatik ordezkatzeko, marka eta tradizio handia dela eta, moztutako turroia ezin hobea da. .\nDatu bitxi gisa, turroi "gogorra" eta "biguna" osagai berdinekin prestatzen dira, gaur biguna prestatuko dugu, Thermomix-eko jijona turroi aberatsa 10 minututan prestatzen da, beraz, aitzakiarik ez.\nOido cocina, ekin diezaiogun gure etxeko jijona turroiari Gabonak izkinan ditugula.\nReceta de Turrón de jijona en la Thermomix\nPreparación4 minutusukaldaritza4 minutuGuztira8 minutu\nThermomix-en jijona turroia egiteko osagaiak\n300 gr almendrazuritu eta txigortu\n50 gr erleen eztia\nLimoi baten azalaazalaren zati berdea soilik\n1 Tira kanela hautsaaukerako\nJijona turroia prestatzea Thermomix-en\nOsagai guztiak eskura eta thermomix garbi eta lehorrekin, azukrea edalontzia gehitzen eta 25 segundo programatzen ditugu 5-10 abiadura progresiboan birrintzeko.\nGehitu limoi larruazalaren azala, zati zuria mingotsa den bezala ez urratzeko kontuz, 30 segundo programatzen ditugu berriro 5-10 abiadura progresiboan.\nGehitu almendrak eta birrindu 8 abiaduran segundo batzuk ondo xehatu arte. Pauso hau zure gustukoa da. Turroia gustatzen zait zatiekin, beraz, 15 segundo inguru uzten ditut guztira.\nGehitu eztia eta programatu berriro 15 segundo inguru 8. abiaduran. Doitu nahastea homogeneoa eta ondo integratuta egon arte.\nBota nahasketa moldera, espatularen laguntzarekin eta sakatu zerbait astuna. Gauza tradizionala zurezko moldea da, ez badugu, esku artean dugun edozein ontzi erabil dezakegu, plastikoz estalita turroia ukitu dezan eta pisu pixka batekin zapalduz forma hartzen laguntzeko. Utzi 8 ordu inguru atseden hartzen moztu aurretik.\nJijona turroiaren nutrizio balioak Thermomix-en\nKategoriaGozokiak eta postreakSukaldeaEspainiako


Txakur-krosean aritzeko hastapen saioa, kultur etxean - Tolosa - Tolosaldeko ataria\nTxakur-krosean aritzeko hastapen saioa, kultur etxean\nTolosaldeko Ataria 2019-09-05 14:13\nIosu Varonak txakurkrosari buruzko doako hitzaldia eskainiko du, irailaren 7an, larunbatean, Tolosako Kultur Etxean. Hastapen saio bat izango da, eta 10:00etan hasiko da. Hitzaldia espezialitate honetan aritu nahi duten guztiei eskainia izango da. Gainera, irailaren 8an, igandea, txakurrekin entrenatzera joateko elkarrateratzea egingo dute, Ibiurren. Goizeko 08:00etan geratuko dira.


2019ko lehen hiruhilekoan esportazioen prezioak %0,5 gutxitu ziren aurrekoaren aldean\nHomeGaiakKanpo-merkataritzaren unitate balioaren indizeak-UBIPrentsa Oharrak 2019ko lehen hiruhilekoan...\nKANPO MERKATARITZAKO BALIO UNITARIOAREN INDIZEAK-BUI. 2019/I\nJaitsi dira halaber Inportazioen prezioak %0,2\nEustaten datuen arabera, esportazioen prezioak %0,5 jaitsi ziren 2019ko lehen hiruhilekoan aurrekoaren aldean. Baldin konparaketa egiten badugu iazko hiruhileko berarekin, %4,3ko gehikuntza dago.\nInportazioen prezioak antzera dabiltza, zeren aurreko hiruhilekoaren aldean %0,2 jaitsi baitira, baina %5,5 hazi baitira 2018ko lehen hiruhilekoarekiko.\nEsportazioetan produktu energetikoen prezioak dira eboluzioaren martxa markatzen dutenak, bai aurreko hiruhilekoaren aldean bai urte artean. Halatan, 2018ko laugarren hiruhilekoaren aldean esportazio energetikoen prezioak %1,1 murriztu ziren, eta ez-energetikoenak %0,5. Aurreko urteko hiruhileko beraren aldean esportazio energetikoen prezioak %10,0 gehitu ziren; ez-energetikoenak, %3,6.\nInportazioetan produktu energetikoen prezioetan %2,8ko jaitsiera gertatu da hiruhileko artean; ez-energetikoenetan, %1,2ko igoera. Urte arteko tasan, produktu energetikoen prezioetan %7,7koa izan zen igoera eta %4,7koa ez-energetikoenetan.\nHelburu ekonomikoaren sailkapenari jarraituz, nabarmenak dira Kontsumo Ondasunetan izaniko igoera esportazioen prezioetan (%1,5) eta Bitarteko Ondasunetako (-%0,6) eta Kapital Ondasunetako (-%1,6) prezioen jaitsierak; hori dena aurreko hiruhilekoaren aldean. Urte artean, aldiz, igoerarik izan da Kontsumo Ondasunetako prezioetan (%3,9), Bitarteko Ondasunetakoetan (%4,5) eta Kapital Ondasunetakoetan (%3,6).\nInportazioei doakienez, Kontsumo Ondasunetako prezioetan jaitsierak izan dira hala hiruhileko artean (-%1,8) nola urte artean ere (-%0,5); aldiz, Kapital Ondasunetan kontrakoa da gertatzen, %3,7ko eta %9,4ko gehikuntzekin, hurrenez hurren. Bitarteko Ondasunetan aldakuntzak zeinu ezberdinekoak dira, negatiboak hiruhileko artean (-%0,4), baina positiboak aurreko urtearekiko (%5,7).\n2018ko laugarren hiruhilekoaren aldean, esportazioak nora doazen kontuan harturik, prezioek behera egin zuten eremu geografiko guztietan: Euroeremuan (-%2,1), 28-EBn (-%1,5), ELGAn (-%0,5) eta Munduko gainerakoan (-%0,2). Aurreko urteko hiruhilekoaren aldean, igoerak ikusi dira prezioetan eremu geografiko guztietarako, 28-EBko %2,3tik Munduko gainerakoaren %8,2ra bitartekoak.\nInportazioetarako, jaitsierak erregistratu dira eremu guztietan bai hiruhileko artean bai urte artean, salbu eta “Munduko gainerakoa” deritzon eremuan, zeinen prezioek %1,9 egin duten behera aurreko hiruhilekoaren aldean, baina %5,6ko hazkundea duten erakusten 2018ko lehen hiruhilekoarekiko.


Konpresako hotzetako ohiko metodoekin alderatuta, hala nola izotz ura, ur hotza, alkohola eta abar, puntu aipagarriak ditu:\n1. Erosotasuna: hainbat lekutan erabil daiteke baldintza berezirik gabe. Giza gorputzaren hainbat ataletara lotu daiteke, giza gorputzaren mugimendua eragin gabe. Itsasteko eta zuritzeko erraza da, kutsadurarik ez, hondakinik ez eta eramateko erraza.\n2. Erosotasuna: gel geruzak uraren% 90 baino gehiago dauka, hau da, giza zeluletan dagoen uretik gertu dago. Gel leuna eta ukitzeko erosoa da.\n3. Iraupen luzeko efektua: gel geruzako ura eta osagaiak lurruntzea motela eta jarraia da, eta aplikazioaren ondorengo ekintza 8 ordukoa izan daiteke.\n4. narritadura txikia: konpresa hotza leuna da eta ez du larruazala narritatzen, eta ez du kalterik eragingo, hala nola hotzikarak.\nPolimero gelean eta ura hozteko osagai naturaletan dagoen lurrunaren bidez, beroa kentzen da eta hozte lokala lor daiteke. Sendagaien osagaiak hidrogelarekin konbinatzen dira. Uraren ekintzaren bidez, sendagaien osagaiak azkar sar daitezke koipe geruzan. Larruazalpeko ehunean sartzen da, lesioen gunera iristen da eta kaltetutako eremuan jarduten du konpresio hotzaren ondorioak lortzeko, mina arintzeko, zirkuitu bidezko xurgapena eta askapen iraunkorreko administrazioa lortzeko.\nKonpresa hotzak bertako kapilarrak estutu ditzake, tokiko pilaketak murriztu, nerbio-bukaeren sentikortasuna murriztu eta mina arindu, tenperatura eta sukarra murriztu, tokiko odol-fluxua murriztu eta hantura eta supurazioa hedatzea ekidin dezake. Beroaren eroapena gorputzean xahutu dezake, beroa xahutu eta gorputzaren tenperatura jaitsi. Konpresa hotza egokia da tokiko hasieran konpresio hotza behar duten pertsonentzat, hala nola Ajian ehunen kalteak, sukar handiko gaixoak eta bero-kolpeetako gaixoak, haginetako mina eta beste pertsona batzuk.\nEgitura eta errendimendu nagusia: ehundurarik gabeko ehunez, hidrogel geruzaz eta film gardenaz osatuta dago. Horien artean, menda, borneola eta zaporea bezalako material osagarriak gehi dakizkioke hidrogelari.\nAplikazio-eremua: egokia da zerbikaleko espondilosiak, sorbalda izoztuak, hezurreko hiperplasia, gerrialdeko diskoaren hernia, bizkarreko eta hankako mina, ubeldurak, artritis erreumatoidea, eta abarrek eragindako minetarako, eta nekea arindu dezake.\nProduktu nagusiak honakoak dira: antipiretikoa, izotz-adabakia, mina-adabakia, itxurako konpresa hotzeko adabakia.